Blaze7451/Wiki-th-20250601 huggingface dataset:
บดินทร์ อิสสระ

บดินทร์ อิสสระ อาร์ท เกิดวันที่ 12 ธันวาคม พ.ศ. 2533 ที่กรุงเทพมหานคร เป็นนักกีฬาแบดมินตันชาวไทย เขาเข้าแข่งขันให้แก่ทีมชาติไทยในกีฬาแบดมินตันในโอลิมปิกฤดูร้อน 2012 ในประเภทชายคู่ร่วมกับมณีพงศ์ จงจิตร
ส่วนในวันที่ 22 กรกฎาคม พ.ศ. 2556 บดินทร์ได้จับคู่กับภควัฒน์ วิไลลักษณ์ เข้าแข่งขันประเภทชายคู่รายการแคนาดาโอเพนกรังด์ปรีซ์ 2013 โดยพวกเขาได้พบกับคู่ของมณีพงศ์ จงจิตร กับนิพิฐพนธ์ พวงพั่วเพชร ในรอบชิงชนะเลิศ

**ประวัติ**
บดินทร์ อิสสระ เป็นบุตรของนายวิเชียร สุขบำรุง และนางยาใจ อิสสระ โดยบดินทร์เริ่มเล่นแบดมินตันเมื่อมีอายุได้ 5 ขวบจากการที่พ่อชักชวนให้เขาเล่น และทำการฝึกซ้อม 6 วันต่อสัปดาห์ ซึ่งบดินทร์เป็นนักแบดมินตันที่ถนัดซ้าย และเปิดตัวในระดับประเทศครั้งแรกใน พ.ศ. 2551 ตลอดจนเป็นสมาชิกทีมชาติไทยตั้งแต่ พ.ศ. 2552
บดินทร์เป็นนักศึกษาจากมหาวิทยาลัยรัตนบัณฑิต ด้านกีฬาแบดมินตัน เขาได้เป็นแชมป์ชายคู่ประเทศไทยใน พ.ศ. 2552 ร่วมกับมณีพงศ์ จงจิตร จากนั้น ในวันที่ 6 พฤศจิกายน พ.ศ. 2554 บดินทร์ อิสสระ และมณีพงศ์ จงจิตร เข้าแข่งขันรอบชิงชนะเลิศรายการ แบดมินตันบิทเบอเกอร์โอเพ่น 2011 ที่จัดขึ้น ณ ซาบรึเคน ประเทศเยอรมนี ซึ่งสามารถชนะทีมจีนได้ 2-0 เซ็ต (21-14, 21-16) ส่งผลให้ทีมชาติไทยครองแชมป์ของรายการดังกล่าว
วันที่ 29 เมษายน พ.ศ. 2555 บดินทร์ อิสสระ และมณีพงศ์ จงจิตร เข้าแข่งขันรายการ โยเน็กซ์ซันไรท์อินเดียโอเพนกรังด์ปรีซ์โกล์ท 2012 ที่กรุงนิวเดลี ประเทศอินเดีย ซึ่งได้แชมป์ประเภทชายคู่ โดยสามารถชนะทีมเกาหลีใต้ซึ่งเป็นมือ 2 ของรายการ และทั้งคู่ได้เข้าแข่งขันในรายการ โยเน็กซ์ซันไรท์เวียดนามโอเพนกรังด์ปรีซ์โกล์ท 2012 ในฐานะคู่มือวางอันดับ 2 ของรายการ ที่โฮจิมินห์ซิตี้ ประเทศเวียดนาม โดยเป็นฝ่ายชนะทีมไต้หวันในรอบแรก 2-0 เซ็ต (21-14, 21-14) และชนะทีมสิงคโปร์ในรอบสอง 2-0 เซ็ต (21-11, 21-15) ซึ่งสามารถเข้าสู่รอบชิงชนะเลิศโดยพบกับทีมอินโดนีเซีย และสามารถชนะได้ 2-1 เซ็ต (19-21, 21-16 และ 21-11) โดยบดินทร์ อิสสระ และมณีพงศ์ จงจิตร เป็นผู้ครองแชมป์รายการดังกล่าว

**โอลิมปิกฤดูร้อน 2012**
ในการแข่งขันกีฬาแบดมินตันในโอลิมปิกฤดูร้อนประเภทชายคู่ เขาได้จับคู่กับมณีพงศ์ จงจิตร ที่ซึ่งทั้งคู่เข้าแข่งขันโอลิมปิกเป็นครั้งแรก ในฐานะอันดับที่ 17 ของโลก จากการประกาศโดยสหพันธ์แบดมินตัน (BWF) ณ วันที่ 3 พฤษภาคม พ.ศ. 2555 โดยทั้งสองเป็นฝ่ายชนะทีมอินโดนีเซียในรอบแรกของกลุ่มบี และรอบสองสามารถชนะทีมเกาหลีใต้ ด้วยผลชนะขาดลอย 2-0 เซ็ต (21-15, 21-14) จากนั้นทั้งคู่เป็นฝ่ายชนะทีมโปแลนด์ 2-1 เซ็ต และผ่านเข้ารอบ 8 คู่สุดท้าย โดยเป็นที่ 1 ของกลุ่มบี ที่ซึ่งพวกเขาได้แพ้ต่อ คู เคียน คีท และ ตาน บูน เฮือง จากประเทศมาเลเซีย ซึ่งเป็นมือวางอันดับ 8 ของโลก 2-0 เซ็ต (21-16, 21-18)
ด้านชีวิตส่วนตัว บดินทร์ อิสสระ มีลูกสาวหนึ่งคน ชื่อ ด.ญ.บุญณินท์ อิสสระ

**เกียรติประวัติ**
 แชมป์คู่ผสมเยาวชนโลก 2009 ที่ประเทศมาเลเซีย- ชนะเลิศ กีฬามหาวิทยาลัยโลกฤดูร้อน 2011 ที่เซินเจิ้น ประเทศจีน- ชนะเลิศ เยอรมันโอเพน 2011- ชนะเลิศ อินเดียซูเปอร์ซีรีส์ 2012

**เครื่องราชอิสริยาภรณ์**

**อ้างอิง**

**แหล่งข้อมูลอื่น**
 บดินทร์ อิสสระ (Bodin Issara)- บดินทร์ อิสสระ fanpage
หมวดหมู่:นักแบดมินตันโอลิมปิกทีมชาติไทย
หมวดหมู่:นักแบดมินตันในโอลิมปิกฤดูร้อน 2012
หมวดหมู่:นักกีฬาเหรียญทองแดงเอเชียนเกมส์ชาวไทย
หมวดหมู่:นักกีฬาเหรียญทองแดงซีเกมส์ชาวไทย
หมวดหมู่:ผู้ได้รับเครื่องราชอิสริยาภรณ์ บ.ภ.
หมวดหมู่:บุคคลจากคณะบริหารธุรกิจ มหาวิทยาลัยรัตนบัณฑิต
หมวดหมู่:นักกีฬาจากกรุงเทพมหานคร
หมวดหมู่:แชมป์แบดมินตันแห่งประเทศไทย
หมวดหมู่:นักแบดมินตันในโอลิมปิกฤดูร้อน 2016
หมวดหมู่:นักแบดมินตันชายชาวไทย
ประเทศรัสเซียในโอลิมปิกฤดูร้อน 2012

ประเทศรัสเซีย เข้าร่วมแข่งขันกีฬาโอลิมปิกฤดูร้อนครั้งที่ 30 ค.ศ. 2012 (พ.ศ. 2555) ณ กรุงลอนดอน สหราชอาณาจักร ระหว่างวันที่ 27 กรกฎาคม ถึง 12 สิงหาคม พ.ศ. 2555 ทีมนักกีฬาจากรัสเซียมีทั้งสิ้น 436 คน เข้าแข่งขันกีฬาทั้งหมด 24 ชนิด 

**เหรียญรางวัล**
รัสเซีย
สัก สุตสคาน

นายพลสัก สุตสคาน (Sak Sutsakhan) เป็นนักการเมืองและทหารชาวกัมพูชา ที่มีบทบาทอย่างยาวนานภายในประเทศ เขาเป็นประมุขรัฐคนสุดท้ายของสาธารณรัฐเขมรก่อนจะถูกล้มล้างโดยเขมรแดงใน พ.ศ. 2518 เขาเป็นฝ่ายนิยมสหรัฐที่มักเรียกกันว่าเขมรขาว 

**ชีวิตช่วงแรก**
สุตสคานเกิดที่พระตะบองเมื่อ 8 กุมภาพันธ์ พ.ศ. 2470 เขาเป็นญาติกับนวน เจียที่ต่อมากลายเป็นผู้นำเขมรแดง เขาได้รับการศึกษาในโรงเรียนนายทหารของฝรั่งเศสในปารีสและกลับมาเป็นทหารในกองทัพกัมพูชา เขาได้รับการสนับสนุนให้ก้าวหน้าอย่างรวดเร็วในระบอบสังคมของพระนโรดม สีหนุจนได้เป็นรัฐมนตรีว่าการกระทรวงกลาโหมที่อายุน้อยที่สุดในกัมพูชาคือ 29 ปี เมื่อ พ.ศ. 2500

**สมัยสาธารณรัฐเขมร**
หลังการรัฐประหารใน พ.ศ. 2513 โดยลน นล สุตสคานยังคงเป็นทหารในกองทัพรัฐบาลและได้เป็นรัฐมนตรีว่าการกระทรวงกลาโหมหลายครั้ง รวมทั้งได้รับการยอมรับจากผู้สังเกตการณ์จากสหรัฐในฐานะบุคคลผู้มีความสามารถและไม่เกี่ยวข้องกับการฉ้อราษฎร์บังหลวง
หลังจากที่ชาวสหรัฐและประธานาธิบดีเซากัม คอยออกจากพนมเปญเมื่อ 12 เมษายน สมาชิกของคณะกรรมการสูงสุด 7 คน นำโดยสุตสคานได้เป็นผู้มีอำนาจปกครองสาธารณรัฐเขมรที่ใกล้ล่มสลาย สุตสคานดำรงตำแหน่งประมุขรัฐและประธานสภาแห่งรัฐซึ่งพยายามเจรจาสงบศึกกับเขมรแดงที่ล้อมพนมเปญอยู่ สุตสคานยังคงอยู่ในพนมเปญจนกระทั่งกองทัพคอมมิวนิสต์เข้าเมืองได้ในวันที่ 17 เมษายนด้วยเฮลิคอปเตอร์เที่ยวสุดท้าย สุตสคานแต่งงานและมีบุตร 4 คน

**การลี้ภัยและแนวร่วมปลดปล่อยฯ**
สุตสคานลี้ภัยมายังสหรัฐอเมริกาและได้สัญชาติสหรัฐ หลังจากที่เขมรแดงถูกกองทัพที่เวียดนามหนุนหลังโค่นล้มไปเมื่อ พ.ศ. 2522 ซอน ซานและเดียน เดลได้จัดตั้งแนวร่วมปลดปล่อยแห่งชาติประชาชนเขมรซึ่งเป็นขบวนการต่อต้านคอมมิวนิสต์และนิยมสาธารณรัฐที่ใหญ่ที่สุดเพื่อต่อต้านสาธารณรัฐประชาชนกัมพูชา มีฐานที่มั่นตามแนวชายแดนไทย สุตสคานเดินทางมาร่วมด้วยใน พ.ศ. 2524 และได้เป็นผู้บัญชาการกองกำลังติดอาวุธของแนวร่วม
เมื่อมีการจัดตั้งแนวร่วมเขมรสามฝ่าย สุตสคานได้เข้าร่วมประชุมกับซอน เซนจากเขมรแดงและพระนโรดม รณฤทธิ์จากฟุนซินเปกเพื่อตกลงเกี่ยวกับความร่วมมือทางทหารใน พ.ศ. 2528 และในปีเดียวกันนี้ สุตสคานกับซอน ซานเริ่มมีความเห็นไม่ตรงกันเกี่ยวกับการดำเนินไปของสงคราม โดยเฉพาะประเด็นความร่วมมือกับกองทัพเจ้าสีหนุซึ่งสุตสคานต้องการร่วมมือด้วย นอกจากความสำเร็จทางด้านภาคตะวันตกเฉียงเหนือของกัมพูชาแล้ว ในบริเวณอื่น กองทัพของแนวร่วมปลดปล่อยแพ้กองกำลังของเวียดนามระหว่าง พ.ศ. 2527 – 2528 จนถูกจำกัดการเคลื่อนไหว
หลังข้อตกลงสันติภาพปารีส พ.ศ. 2534 สุตสคานแยกตัวออกจากกลุ่มของซอนซานและจัดตั้งพรรคประชาธิปไตยเสรีนิยม เขาเสียชีวิตที่ดีทรอยต์เมื่อ 29 เมษายน พ.ศ. 2537 

**ผลงาน**
ใน พ.ศ. 2523 สุตสคานได้เขียนหนังสือเรื่อง The Khmer Republic at War and the Final Collapse ซึ่งเป็นเอกสารสำคัญที่ให้ข้อมูลเกี่ยวกับสงครามกลางเมืองกัมพูชา (ดูได้ที่  The Khmer Republic at War and the Final Collapse)

**อ้างอิง**
Corfield, J. Khmers Stand Up! a history of the Cambodian government 1970-1975, 1994
*Shawcross, W. Sideshow: Kissinger, Nixon and the Destruction of Cambodia, 1979
หมวดหมู่:ประมุขแห่งรัฐกัมพูชา
หมวดหมู่:ทหารชาวกัมพูชา
หมวดหมู่:นักการเมืองกัมพูชา
หมวดหมู่:บุคคลจากจังหวัดพระตะบอง
หมวดหมู่:ทหารในสงครามเวียดนาม
เหรียญเกียรติยศ (ญี่ปุ่น)

เหรียญเกียรติยศ (hōshō; Medals of Honour) เป็นอิสริยาภรณ์ที่มอบโดยรัฐบาลญี่ปุ่น เพื่อมอบแก่บุคคลผู้ประสบความสำเร็จในด้านต่าง ๆ สถาปนาขึ้นเมื่อวันที่ 7 ธันวาคม พ.ศ. 2424 ในรัชสมัย สมเด็จพระจักรพรรดิเมจิแห่งจักรวรรดิญี่ปุ่น
ทั้งนี้จะมีการมอบเหรียญเกียรติยศสองครั้งต่อปี คือทุก ๆ วันที่ 29 กุมภาพันธ์ (วันพระราชสมภพของสมเด็จพระจักรพรรดิโชวะ) และ 3 พฤศจิกายน (วันพระราชสมภพของสมเด็จพระจักรพรรดิเมจิ)

**ประเภท**

**แถบสีแดง**
มอบครั้งแรกในปี พ.ศ. 2425 มอบแก่บุคคลผู้เสี่ยงตนในการช่วยชีวิตผู้อื่น

**แถบสีเขียว**
มอบครั้งแรกในปี พ.ศ. 2425 เดิมมอบให้แก่ "เด็ก, ลูกหลาน, ภรรยา และคนรับใช้ สำหรับความกตัญญูและความขยันหมั่นเพียรอันน่ายกย่อง ในขณะที่ตัวของพวกเขาก็เป็นแบบอย่างของประชาชน"
ภายหลังสงครามโลกครั้งที่สอง ในปี พ.ศ. 2493 เหรียญนี้ก็ถูกระงับการมอบ ต่อมาในปี พ.ศ. 2498 เหรียญนี้ก็ถูกแทนที่ด้วยเหรียญเกียรติยศแถบสีเหลือง จนกระทั่งในปี พ.ศ. 2546 เหรียญเกียรติยศแถบสีเขียวก็ถูกฟื้นฟูขึ้นมาเพื่อมอบแก่บุคคลที่มีความกระตือรือร้นในการให้บริการสังคม

**แถบสีเหลือง**
มอบครั้งแรกในปี พ.ศ. 2430 (ยกเลิกในภายหลัง); มอบแก่บุคคลที่มีความขยันหมั่นเพียร ในขณะที่การมีส่วนร่วมในกิจกรรมระดับมืออาชีพของพวกเขากลายเป็นแบบอย่างของประชาชน

**แถบสีม่วง**
มอบครั้งแรกในปี พ.ศ. 2498 มอบแก่บุคคลที่ได้สนับสนุนต่อการพัฒนาและการปรับปรุงทางวิชาการและศิลปะจนประสบความสำเร็จ

**แถบสีน้ำเงิน**
มอบครั้งแรกในปี พ.ศ. 2425 มอบแก่บุคคลที่ได้ทำผลงานสำคัญในพื้นที่พัฒนาสังคมและสวัสดิการหรือการบริการสาธารณะ

**แถบสีน้ำเงินเข้ม**
มอบครั้งแรกในปี พ.ศ. 2462 มอบแก่บุคคลที่ใจกว้างต่อการช่วยเหลือทางด้านการเงินสำหรับความเป็นอยู่ที่ดีของประชาชน

**ข้อมูลเพิ่มเติม**
 ญี่ปุ่น, สำนักงานคณะรัฐมนตรี:  Decorations and Medals date=2012-02-04 
** สำนักเครื่องราชอิสริยาภรณ์:  เหรียญเกียรติยศ date=2012-01-07 - Japan Mint:  Production Process date=2013-01-05 
หมวดหมู่:เครื่องราชอิสริยาภรณ์ญี่ปุ่น
หมวดหมู่:สัญลักษณ์ริบบิ้น
แม่แบบ:ลิงก์เปล่า/doc

แม่แบบนี้จะช่วยให้คุณสร้างการลิงค์เฉพาะที่หรือ อินเทอร์วิกิ (เช่นการเชื่อมโยงไปยัง ประวัติหน้า) บนหน้าโดยไม่ต้อง10pxตามลิงค์ สามารถนำมาใช้เช่นเมื่อมีการเชื่อมโยงภายในหรือ อินเทอร์วิกิ ที่ปรากฏเป็นลิงก์ภายนอก ดู โครงการวิกิมีเดีย สำหรับข้อมูลเพิ่มเติม

**ตัวอย่าง**
 gives url=http://www.wikipedia.org- gives  Wikipedia- gives Wikipedia
Note that if your url or link title contains an equals sign = you must use named parameters:- gives name="="
To be more concise, you can use  and numbers as parameter names e.g.- gives the same 2="="
en:Template:Plain link/doc
ja:Template:Plainlink
sv:Mall:Plainlink
ur:سانچہ:Plain link
แม่แบบ:Infobox snooker player/doc

== การใช้**
bg:Шаблон:Играч на снукър
bs:Šablon:Infokutija snukeraš
ca:Plantilla:Infobox jugador snooker
cs:Šablona:Infobox Snookerový hráč
de:Vorlage:Infobox Snookerspieler
fr:Modèle:Infobox Joueur de snooker
ja:Template:Infobox Snooker player
pl:Szablon:Snookerzysta infobox
pt:Predefinição:Info/Jogador de snooker
ru:Шаблон:Снукерист
sk:Šablóna:Infobox Snookerista
tr:Şablon:Bilardo oyuncusu bilgi kutusu
sv:Mall:Snookerspelare
zh:Template:Infobox Snooker player
ติง จวิ้นฮุย

ติง จวิ้นฮุย (p=Dīng Jùnhuī; 1 เมษายน ค.ศ. 1987 ในยี่ซิง อู๋ซี มณฑลเจียงซู) เป็นนักสนุกเกอร์อาชีพชาวจีนที่ประสบความสำเร็จมากที่สุดในช่วงวัยรุ่นตอนปลายตามด้วย จอห์น ฮิกกินส์ ที่คว้าแชมป์รายการเก็บคะแนนถึงสามครั้ง รวมทั้งเป็นผู้เล่นคนแรกไม่ได้มาจากเกาะอังกฤษได้คว้าแชมป์รายการยูเคแชมเปียนชิป เขายังเป็นผู้เล่นที่เข้าเบรกดี ติงทำเซนจูรีเบรกได้ว่ากว่า 350 ครั้งในอาชีพของเขา
ในธันวาคมปี 2006 ได้สมัครเข้ามหาวิทยาลัยเซี่ยงไฮ้เจียวทงเพื่อที่จะศึกษาในวิชาบริหารธุรกิจและการจัดการ เขาอาศัยในประเทศอังกฤษในช่วงมีฤดูกาลสนุกเกอร์ เขามีเพื่อนที่ดีกับเพื่อนร่วมชาติอย่าง เหลียง เหวินปั๋ว ทั้งคู่ร่วมการฝึกซ้อมในเชฟฟีลด์ เวิลด์สนุกเกอร์อะคาเดมี

**อ้างอิง**
หมวดหมู่:นักสนุกเกอร์ชาวจีน
หมวดหมู่:บุคคลจากมณฑลเจียงซู
แม่แบบ:เหตุการณ์ปัจจุบัน/2555 สิงหาคม 28

* รัฐบาลพม่าประกาศถอนรายชื่อชาวต่างชาติและชาวพม่าที่ลี้ภัยอยู่ในต่างแดนทั่วโลกออกจากบัญชีดำห้ามเดินทางเข้าประเทศประมาณ 1 ใน 3 ถือเป็นสัญญาณล่าสุดของความเปลี่ยนแปลงในพม่า ตามแผนการปฏิรูปของรัฐบาลใหม่ภายใต้การนำของประธานาธิบดีเต็ง เส่ง  (เดลินิวส์ออนไลน์)
}
หมวดหมู่:นักสนุกเกอร์ชาวสหราชอาณาจักร

หมวดหมู่:สนุกเกอร์ในสหราชอาณาจักร
หมวดหมู่:นักสนุกเกอร์แบ่งตามสัญชาติ
หมวดหมู่:นักกีฬาชาวสหราชอาณาจักร
จอห์น ฮิกกินส์

จอห์น ฮิกกินส์ (John Higgins, MBE) เป็นนักสนุกเกอร์อาชีพชาวสกอตแลนด์จากเมืองวิสชอว์ เทิร์นโปรตั้งแต่ในปี 1992 เขาได้แชมป์ถึง 25 ครั้งรวมถึงเวิลด์แชมเปียนชิป 4 ครั้ง และ ยูเคแชมเปียนชิป 3 ครั้ง และได้แชมป์รายการมาสเตอส์ถึง 2 ครั้ง เขาเป็นหนึ่งในผู้เล่นที่ประสบความสำเร็จมากที่สุดในประวัติศาสตร์ของกีฬาสนุกเกอร์ และรวมเซนจูรีเบรกได้มากกว่า 550 ครั้งในการเล่นอาชีพของเขา

**อ้างอิง**
หมวดหมู่:นักสนุกเกอร์ชาวสกอตแลนด์
หมวดหมู่:บุคคลจากพื้นที่สภานอร์ทแลนาร์กเชอร์
หมวดหมู่:แชมป์โลกสนุกเกอร์
หมวดหมู่:มิติ

หมวดหมู่:คำศัพท์คณิตศาสตร์
หมวดหมู่:หลักการสำคัญของฟิสิกส์
หมวดหมู่:แมนิโฟลด์
หมวดหมู่:การวัดทางเรขาคณิต
หมวดหมู่:การคาดการณ์ล่วงหน้า

หมวดหมู่:ความเสี่ยง
หมวดหมู่:อนาคตศึกษา
หมวดหมู่:การจัดการ
หมวดหมู่:ทฤษฎีระบบ
หมวดหมู่:Holism
หมวดหมู่:การแก้ปัญหา
หมวดหมู่:การประเมินเทคโนโลยี
หมวดหมู่:ความจำ

หมวดหมู่นี้เกี่ยวกับความสามารถของมนุษย์และสัตว์ สำหรับคอมพิวเตอร์ดูที่ :หมวดหมู่:หน่วยความจำคอมพิวเตอร์
หมวดหมู่:จิต
หมวดหมู่:สารสนเทศ
หมวดหมู่:แหล่งความรู้
หมวดหมู่:ประชานศาสตร์
หมวดหมู่:Cognitive neuroscience
หมวดหมู่:ระบบลิมบิก
หมวดหมู่:Mental content
ไดโนซอร์ เจาะแดนลี้ลับช็อกโลก

ไดโนซอร์ เจาะแดนลี้ลับช็อกโลก (The Dinosaur Project) ภาพยนตร์แนวผจญภัยระทึกขวัญ สัญชาติอังกฤษ ในปี ค.ศ. 2012

**เนื้อเรื่อง**
จากความลี้ลับของป่าดิบคองโกในแอฟริกาตอนกลาง ถึงเรื่องราวของโมเคเลเอ็มเบ็มเบ ไดโนเสาร์ที่ยังมีชีวิตอยู่ ทำให้ โจนาธาน หัวหน้านักวิจัยจากประเทศอังกฤษ พร้อมด้วยลูกทีมกลุ่มหนึ่ง เดินทางเพื่อไปถ่ายทำสารคดีเกี่ยวกับความจริงที่ซ่อนอยู่ พร้อมด้วยเครื่องมือสื่อสารและอุปกรณ์บันทึกชั้นยอด แต่ ลู้ค ลูกชายวัย 15 ปี ของโจนาธานได้แอบเดินทางตามมาด้วย นั่นทำให้โจนาธานหัวเสียไม่น้อย
เมื่อทั้งหมดเดินทางมาถึงด้วยเฮลิคอปเตอร์ ทั้งหมดได้ถูกโจมตีโดยนกประหลาดกลุ่มหนึ่ง ทำให้เฮลิคอปเตอร์ตก นักบินเสียชีวิต ทั้งหมดได้เข้าไปอยู่ในกระท่อมของชนพื้นเมืองที่ร้าง ก่อนที่จะถูกตามไล่ล่าโดยไดโนเสาร์ทั้งหมดที่อาศัยอยู่ ณ ที่แห่งนั้น จนที่สุด เจ้าหน้าที่ของทางการคองโกได้มาพบกับกระเป๋าสะพายของลู้คลอยน้ำอยู่ ข้างในนั้นมีกล้องวิดีโอที่ถูกบรรจุด้วยวัสดุกันน้ำและกันกระแทกเป็นอย่างดี ซึ่งฟุตเทจที่ลู้คบันทึกเอาไว้ ทำให้โลกต้องตะลึง

**นักแสดง**
ริชาร์ด ดิลแลนด์...โจนาธาน มาร์แชนท์
*แมตต์ เคน...ลู้ค มาร์แชนท์
*ปีเตอร์ บรู๊ค...ชาร์ลี
*นาตาชา ลอริ่ง...ลิซ
*สตีเฟ่น เจนนิ่งส์...พีท

**เบื้องหลังและการถ่ายทำ**
The Dinosuar Project เป็นภาพยนตร์แนวผจญภัยระทึกขวัญ  นำเสนอแบบสารคดี ผ่านการถ่ายทำโดยใช้กล้องวิดีโอมือถือ ทำให้มีความรู้สึกเสมือนจริง เหมือนอยู่ในเหตุการณ์ จากการกำกับและเขียนบท โดย ซิด เบนเน็ต
โดยได้วางคาแรตเตอร์ไว้แบบไม่ซับซ้อน ตัวหัวหน้าคณะคือ โจนาธาน มีบุคคลิกความเป็นผู้นำสูง แต่ก็มีความขัดแย้งกับ ลู้ค ลูกชายวัย 15 ที่ไม่ได้ตั้งใจจะให้มาด้วย แต่ลู้คมีความเชี่ยวชาญเรื่องเครื่องมือสื่อสาร ซึ่งก็ได้พิสูจน์ให้โจนาธานเห็นว่า สิ่งที่ลู้คถนัดสามารถนำมาซึ่งการค้นพบที่น่าอัศจรรย์เป็นอย่างยิ่ง 
ภาพยนตร์นั้นได้ถ่ายทำจริง ๆ กันในป่าดิบของแอฟริกาใต้ ในช่วงที่ถ่ายทำตรงกับฤดูหนาวและต้องเผชิญกับพายุที่ค่อนข้างรุนแรงหลายครั้ง แต่ก็ไม่มีใครถอดใจไปแม้แต่คนเดียว 

**อ้างอิง**

**แหล่งข้อมูลอื่น**
 The Dinosaur Project
หมวดหมู่:ภาพยนตร์ระทึกขวัญ
หมวดหมู่:ภาพยนตร์สารคดี
หมวดหมู่:ภาพยนตร์เรียลลิตี
หมวดหมู่:ภาพยนตร์อังกฤษ
หมวดหมู่:ภาพยนตร์ที่ออกฉายในปี พ.ศ. 2555
หมวดหมู่:ภาพยนตร์ไดโนเสาร์
หมวดหมู่:ภาพยนตร์ที่ถ่ายทำในประเทศแอฟริกาใต้
ขบวนการโจรสลัด โกไคเจอร์ เดอะมูฟวี่ ผจญเรือผีจากฟากฟ้า

ขบวนการโจรสลัด โกไคเจอร์ เดอะมูฟวี่ ผจญเรือผีจากฟากฟ้า (Kaizoku Sentai Gōkaijā Za Mūbī Sora Tobu Yūreisen) เป็นภาพยนตร์ซีรีส์ซูเปอร์เซนไทผลิตโดยโตเอะ คัมปะนี ซีรีส์เรื่องโกไคเจอร์ ออกฉายในประเทศญี่ปุ่นเมื่อวันที่ 6 สิงหาคม ค.ศ. 2011 ในระบบ3 มิติ พร้อมกับภาพยนตร์เรื่อง มาสค์ไรเดอร์โอซ์ วันเดอร์ฟูล โชกุน และคอร์เมดัลทั้ง 21

**ตัวละคร**

**ตัวละครจากเซ็นไตในอดีต**
เอเจนท์อาบูเรล่า (エージェント・アブレラ) 
หัวหน้าเอเลี่ยนไนเซอร์ที่คืนชีพจากนรกอีกคนหนึ่ง
พลทหารอดีต (歴代の戦闘員)- โซลเดอร์ (ゾルダー)- ไคลเมอร์ (クライマー)- คัดแมน (カットマン)- ดัสโทเลอร์ (ダストラー)- แมชชีนแมน (マシンマン)- มาดาระแมน (マダラマン)- ทหารชิปโปะ (シッポ兵)- เมกะโคลน (メカクローン)- ฮิโดเลอร์ (ヒドラー兵)- โซโล (ゾロー)- ทหารแองเกลอร์ (アングラー兵)- จินเบอร์ (ジンマー)- ทหารวูล่า (ウーラー兵)- ทหารบาสึเลอร์ (バツラー兵)- ทหารกุรินัม (グリナム兵)- ทหารโกเลม (ゴーレム兵)- คอทโพโทโร (コットポトロ)- โดโระโดโระ (ドロドロ)- ทหารบาโร (バーロ兵)- พลหทารวัมเปอร์ (兵士ワンパー)- พลหทารคุเนคุเน (兵士クネクネ)- ทหารสลัดยาท็อต (賊兵ヤートット)- สึไคมะอิมส์ (使い魔インプス)（災魔一族）- จั๊งค์ดรอยด์ เซนิดต์ (ジャンクドロイド・ゼニット)- โอลเก็ต (オルゲット)- นินจาระดับล่าง มาเงรัปปะ (下忍マゲラッパ)- บาเมีย (バーミア兵)- อานารอยด์ (アーナロイド)- ทหารโลกภูมิ โซบิล (冥府兵ゾビル)- คาส (カース)- รินชี่ (リンシー)- ทหารบันคิอูกัส (蛮機兵ウガッツ)- นานาชิเร็นจู (ナナシ連中)- แมลงปีศาจบิบิ (魔虫兵ビービ)
หน้ากากเบสบอล (野球仮面) 
G3 ปรินเซส (G3プリンセス)

**ตัวละครเฉพาะ**
กัปตันวิญญาณลอสดาร์ค (幽霊船長ロスダーク) 
พลทหารร่างผสาน (合体戦闘員)

**พลังและความสามารถ**
โกเรนเจอร์เฮอร์ริเคน เชียร์เกิร์ล (ゴレンジャーハリケーン・チアガール)
ท่าไม้ตายของโกเรนเจอร์ โดยรอบนี้เป็นการเรียกเชียร์เกิร์ลที่มาจาก G3 Princess
ก็อดอาย (ゴッドアイ)
เรือวิญญาณ (幽霊船)
โกไคโอตัวปลอม (にせゴーカイオー)
หุ่นยนต์ของลอสดาร์คมีลักษณะคล้ายกับโกไคโอทุกประการแต่มีจุดแตกต่างคือสัญลักษณ์บนส่วนต่างๆ เป็นตราหัวกะโหลก

**อ้างอิง**

**แหล่งข้อมูลอื่น**
 Official website for "Kaizoku Sentai Gokaiger The Movie: The Flying Ghost Ship" date=2011-07-13  & Kamen Rider OOO: The Shogun and the 21 Core Medals
หมวดหมู่:ภาพยนตร์ซูเปอร์เซ็นไต
หมวดหมู่:ภาพยนตร์ภาษาญี่ปุ่น
หมวดหมู่:ภาพยนตร์ญี่ปุ่น
หมวดหมู่:ภาพยนตร์ญี่ปุ่น 3 มิติ
หมวดหมู่:ภาพยนตร์ที่ออกฉายในปี พ.ศ. 2554
หมวดหมู่:โทคุซัทสึข้ามฝั่ง
ขบวนการเทพสวรรค์ โกเซย์เจอร์ VS ชินเคนเจอร์ เดอะมูฟวี่ ดวลเดือดทูตสวรรค์ท้าซามูไร!

โกเซย์เจอร์ ปะทะ ชินเคนเจอร์ เดอะมูฟวี่ : ดวลเดือดทูตสวรรค์ท้าซามูไร! (Tensō Sentai Goseijā tai Shinkenjā Epikku on Ginmaku) เป็นภาพยนตร์ซีรีส์ซูเปอร์เซนไทผลิตโดยโตเอะ คัมปะนี โดยได้นำซีรีส์ โกเซย์เจอร์และชินเคนเจอร์มาทำเป็นภาพยนตร์ เริ่มออกฉายในประเทศญี่ปุ่นเมื่อวันที่ 22 มกราคม ค.ศ. 2011

**เรื่องย่อ**

**ตัวละครที่ปรากฏเฉพาะในภาพยนตร์**
เกโดชินเคนเรด (外道シンケンレッド)
จิมัตสึริ โนะ เบลดรัน (血祭のブレドラン)
มาดาโกะดามะ (マダコダマ)

**ความสามารถและพลังที่ปรากฏ**
กราวด์ไฮเปอร์โกเซย์เกรท (グランドハイパーゴセイグレート)

**เพลงประกอบ**
"Gotcha☆Ginmaku ~Goseiger VS Shinkenger~" (Gatcha Ginmaku ~Goseijā Bui Esu Shinkenjā~)
**ศิลปิน: Hideyuki Takahashi

**อ้างอิง**

**แหล่งข้อมูลอื่น**
 Official website - Toei Video website date=2010-12-18  
หมวดหมู่:ภาพยนตร์ซูเปอร์เซ็นไต
หมวดหมู่:ภาพยนตร์ภาษาญี่ปุ่น
หมวดหมู่:ภาพยนตร์ญี่ปุ่น
หมวดหมู่:ภาพยนตร์ที่ออกฉายในปี พ.ศ. 2554
หมวดหมู่:โทคุซัทสึข้ามฝั่ง
ทรุมเซอ

ทรุมเซอ (Tromsø, Tromso.ogg; Romsa, pron; Tromssa; Tromsö) เป็นเมืองและเทศบาลในเทศมณฑลทรุมส์ ประเทศนอร์เวย์ เป็นเมืองท่าทางทะเลบนเกาะขนาดเล็กระหว่างเกาะควาเลอยากับผืนแผ่นดินใหญ่ เป็นเมืองที่มีบ้านเก่าทำจากไม้จำนวนมากที่สุดในนอร์เวย์เหนือ บ้านเก่าที่สุดสร้างตั้งแต่ปี ค.ศ. 1789 มีอาสนวิหารอาร์กติก (Arctic Cathedral) วิหารสมัยใหม่ที่สร้างในปี ค.ศ. 1965 ที่เป็นจุดสังเกตที่มีชื่อเสียงที่สุดของเมือง
ทรุมเซอตั้งอยู่ในนอร์เวย์เหนือ เทศบาลนี้มีขนาด adj=off อยู่ในอันดับ 2 จากทั้งหมด 356 เทศบาล ซึ่งมีประชากร 76,974 คน ทรุมเซอเป็นเทศบาลที่มีประชากรมากเป็นอันดับ 12 ของประเทศนอร์เวย์ โดยมีความหนาแน่นประชากรที่ PD/km2 และในช่วง 10 ปีที่ผ่านมา มีประชากรเพิ่มขึ้นร้อยละ 14.4

**ภูมิประเทศ**

**ภูมิอากาศ**

**เมืองพี่น้อง**
ทรุมเซอเป็นเมืองพี่น้องกับเมืองดังนี้
*USA แองเคอเรจ สหรัฐ (1969)
*RUS อาร์ฮันเกลสค์ ประเทศรัสเซีย (2011)
*PSE นครกาซา ปาเลสไตน์ (2001)
*FIN Kemi ประเทศฟินแลนด์ (1940)
*SWE Luleå ประเทศสวีเดน (1950)
*RUS มูร์มันสค์ ประเทศรัสเซีย (1972)
*RUS นาดึม ประเทศรัสเซีย (2007)
*GTM Quetzaltenango ประเทศกัวเตมาลา (1999)
*GRL เซร์เมร์โซก กรีนแลนด์ (2018) 
*CRO ซาเกร็บ ประเทศโครเอเชีย (1971)

**อ้างอิง**

**แหล่งข้อมูลอื่น**
  Municipal fact sheet จาก Statistisk sentralbyrå no- short=x-  Tromsø Municipal Council
หมวดหมู่:เมืองในประเทศนอร์เวย์
ผู้เผด็จการ

ไฟล์:Benito Mussolini and Adolf Hitler.jpg|thumb|150px|อดอล์ฟ ฮิตเลอร์ (ขวา) ผู้เผด็จการเยอรมนี และเบนิโต มุสโสลินี (ซ้าย) ผู้เผด็จการอิตาลี
ผู้เผด็จการ (dictator) เป็นผู้ปกครอง (คือ สมบูรณาญาสิทธิราชย์หรืออัตตาธิปไตย) ที่มีอำนาจเบ็ดเสร็จแต่เพียงผู้เดียว (ซึ่งอาจรวมถึงการควบคุมทางทหารหรือสินบน แต่ไม่จำเป็นเสมอไป) แต่ไม่ถูกจำกัดอยู่เฉพาะในวงศาคณาญาติ อย่างสมบูรณาญาสิทธิราชย์ เมื่อรัฐอื่นเรียกประมุขแห่งรัฐใดรัฐหนึ่งว่า ผู้เผด็จการ รัฐนั้นจะถูกเรียกว่า เผด็จการ คำนี้กำเนิดขึ้นเป็นตำแหน่งของฝ่ายปกครองในโรมโบราณที่ถูกแต่งตั้งโดยวุฒิสภา เพื่อปกครองสาธารณรัฐในยามฉุกเฉิน (ดูเพิ่มที่ ผู้เผด็จการโรมัน)
โดยทั่วไป การใช้คำว่า "ผู้เผด็จการ" สมัยใหม่มักใช้อธิบายผู้นำที่ถือ และ/หรือ ละเมิดอำนาจจากบุคคลเกินธรรมดา โดยเฉพาะอย่างยิ่ง อำนาจที่จะออกกฎหมายโดยไม่มีการจำกัดจากสภานิติบัญญัติ เผด็จการมักเข้าลักษณะดังต่อไปนี้ การเลื่อนการเลือกตั้งและยกเลิกเสรีภาพพลเมือง การประกาศสถานการณ์ฉุกเฉิน การปกครองโดยกฤษฎีกา การปราบปรามคู่แข่งทางการเมืองโดยไม่อาศัยกระบวนการนิติธรรม รวมทั้งรัฐพรรคการเมืองเดียวและลัทธิบูชาบุคคล ผู้นำทั้งหลายที่เถลิงอำนาจในหลากหลายระบอบ เช่น เผด็จการทหาร รัฐพรรคการเมืองเดียว และรัฐบาลพลเรือนที่อยู่ภายใต้การปกครองส่วนตัว ถูกเรียกว่าเป็น ผู้เผด็จการ ทั้งนี้ พวกเขาอาจมีมุมมองทางการเมืองเป็นฝ่ายซ้ายหรือฝ่ายขวา หรืออาจเป็นกลางทางการเมืองก็ได้

**ดูเพิ่ม**
 สถานการณ์ฉุกเฉิน

**อ้างอิง**

**แหล่งข้อมูลอื่น**
  Current Dictators of the World-  WorldStatesmen
หมวดหมู่:ประมุขแห่งรัฐ
หมวดหมู่:หัวหน้ารัฐบาล
นกศิวะหางสีตาล

นกศิวะหางสีตาล หรือ นกศิวะหางตาล (Bar-throated minla, Chestnut-tailed minla; Minla strigula)  เป็นนกในวงศ์นกกะรางและนกหางรำ (Leiothrichidae) พบในอนุทวีปอินเดียและเอเชียตะวันออกเฉียงใต้ เป็นสัตว์ป่าคุ้มครอง ตามพระราชบัญญัติสงวนและคุ้มครองสัตว์ป่า พุทธศักราช 2535

**ลักษณะ**
นกศิวะหางสีตาลเป็นนกที่มีขนาดปานกลาง ตัวผู้และตัวเมียเหมือนกัน ทางด้านบนของตัวมีสีเขียวมะกอก ด้านล่างมีสีอ่อนกว่าบนหลัง รอบตามีสีเหลือง หางและปีกบางส่วนมีสีน้ำตาลแกมแดง หน้าผากมีสีน้ำตาลแดง ที่คอมีลายขวางสีดำ  มีความยาวจากปลายปากจรดปลายหางประมาณ16-18.5 เซนติเมตร มีหัวสีน้ำตาลอมส้มซึ่งค่อยๆจางลงจนกลมกลืนกับสีของหลัง ไหล่ สะโพกซึ่งเป็นสีเขียวอ่อนแกมเทา คางสีเหลืองเข้ม ใต้คอสีขาวมีลายบั้งสีดำขวางอยู่หลายๆบั้ง ทำให้ดูเหมือนเป็นนกที่มีคอลายๆ ปากสีน้ำตาลเข้ม ขนคลุมส่วนล่างของลำตัวเป็นสีเหลืองออกเขียวอ่อนนิดๆ ขนปีกมีสีเป็นชุดเดียวกับขนหางคือสีน้ำตาลแกมแดง ดำ และ ขาว มีจุดเด่นซึ่งเป็นที่มาของชื่อคือขนหางคู่บนสุดมีสีน้ำตาลแกมแดง ปลายหางเป็นสีขาวอมเหลือง ขอบขนและขนหางคู่อื่นเป็นสีดำ ตัวผู้และตัวเมียหน้าตาคล้ายคลึงกัน
ลักษณะของนกศิวะหางตาล
นกศิวะหางตาลเกาะบนต้นไม้

**การกระจายพันธุ์**
พบในอนุทวีปอินเดีย และเอเชียตะวันออกเฉียงใต้, กระจายพันธุ์ข้ามไปยังภูฐาน, อินเดีย, ลาว, มาเลเซีย, พม่า, เนปาล, ไทย, ทิเบต และเวียดนาม อาศัยในป่าดิบเขาเขตร้อนและกึ่งเขตร้อน สูงจากระดับน้ำทะเล 1500-3700 เมตร
สำหรับในประเทศไทย พบในภาคตะวันตกเฉียงเหนือ พบได้บ่อยมากที่ดอยอินทนนท์ โดยชนิดย่อยที่พบในเมืองไทยคือชนิดย่อย M.s.castanicauda ซึ่งพบเป็นครั้งแรกในประเทศพม่าเมื่อปี พ.ศ. 2420 และพบในเมืองไทยที่ดอยอินทนนท์เมื่อ พ.ศ. 2477 นอกจากดอยอินทนนท์แล้วยังสามารถพบนกศิวะหางสีตาลได้ที่ดอยผ้าห่มปก เชิงยอดเขาโมโกจู จังหวัดกำแพงเพชร เขตรักษาพันธุ์สัตว์ป่าอุ้มผาง จังหวัดตาก
นกศิวะหางตาลเมื่อถึงฤดูหนาวจะอาศัยกินพวกน้ำหวานจากดอกไม้

**พฤติกรรม**
ทำรังวางไข่ในช่วงฤดูฝน เมื่อถึงฤดูผสมพันธุ์นกในฝูงจะแยกย้ายกันไปอยู่เป็นคู่ ในการเกี้ยวพาราสีนกแต่ละคู่จะเบียดกันแนบชิดตลอดเวลา ทำรังเป็นรูปถ้วยสูงจากพื้นดิน1-3เมตร ทำรังด้วยหญ้า ใบไผ่ มอส เปลือกต้นก่อที่นำมาขัดสานเป็นรูปถ้วยแล้วรัดภายนอกด้วยไลเคนส์ทำให้รังดูแข็งแรงและกลมกลืนกับสภาพแวดล้อม รองก้นรังด้วยขนสัตว์ รากไม้เล็กๆ ฝอยลม ใบสน วางไข่ครอกละ 2-4 ฟอง เปลือกไข่สีเขียวอมฟ้าหรือน้ำเงินเข้ม หรือน้ำเงินแกมเขียว ทั้งพ่อและแม่นกช่วยกันเลี้ยงลูกอ่อน การกินอาหารกินพวกแมลง หนอน เมื่อถึงฤดูหนาวจะอาศัยกินพวกน้ำหวานจากดอกไม้

**อ้างอิง**
 BirdLife International 2004.  Minla strigula.    2006 IUCN Red List of Threatened Species.   Downloaded on 26 July 2007.- Collar, N. J. & Robson C. 2007. Family Timaliidae (Babblers)  pp. 70 – 291 in; del Hoyo, J., Elliott, A. & Christie, D.A. eds. Handbook of the Birds of the World, Vol. 12. Picathartes to Tits and Chickadees. Lynx Edicions, Barcelona.

**แหล่งข้อมูลอื่น**
หมวดหมู่:นกศิวะ
หมวดหมู่:นกที่พบในประเทศไทย
หมวดหมู่:สัตว์ป่าคุ้มครอง
หมวดหมู่:นกในประเทศอินเดีย
แขวงบางมด (เขตทุ่งครุ)

บางมด เป็นท้องที่การปกครองระดับแขวงหนึ่งในสองแห่งของเขตทุ่งครุ กรุงเทพมหานคร สภาพพื้นที่โดยทั่วไปเป็นแหล่งที่อยู่อาศัย

**ที่ตั้งและอาณาเขต**
แขวงบางมดมีอาณาเขตติดต่อกับเขตการปกครองข้างเคียงดังต่อไปนี้- ทิศเหนือ ติดต่อกับแขวงบางมด (เขตจอมทอง) แขวงบางปะกอก และแขวงราษฎร์บูรณะ (เขตราษฎร์บูรณะ) มีลำรางสาธารณะ คลองกอไผ่ขวด ลำรางสาธารณะ คลองตาเทียบ คลองราษฎร์บูรณะ คลองข้างโรงเรียนขจรโรจน์ ลำรางสาธารณะ คลองแจงร้อน และลำรางสาธารณะเป็นเส้นแบ่งเขต- ทิศตะวันออก ติดต่อกับตำบลบางพึ่ง (อำเภอพระประแดง จังหวัดสมุทรปราการ) มีคลองบางพึ่งและลำรางสาธารณะเป็นเส้นแบ่งเขต - ทิศใต้ ติดต่อกับแขวงทุ่งครุ (เขตทุ่งครุ) มีคลองสะพานควาย คลองตาโซะ คลองอ้อมจาก และคลองราชพฤกษ์เป็นเส้นแบ่งเขต - ทิศตะวันตก ติดต่อกับแขวงท่าข้าม (เขตบางขุนเทียน) และแขวงบางมด (เขตจอมทอง) มีคลองบางมดเป็นเส้นแบ่งเขต

**การคมนาคม**
ถนนสายหลักในพื้นที่แขวงบางมด ได้แก่- ถนนประชาอุทิศ
ส่วนถนนสายรองและทางลัด ได้แก่- ถนนพุทธบูชา- ซอยพุทธบูชา 36 - ซอยประชาอุทิศ 33

**อ้างอิง**
บางมด
วิทยาสัตว์ลึกลับ

วิทยาสัตว์ลึกลับ หรือ วิทยาสัตว์ประหลาด (Cryptozoology; มาจากภาษากรีก κρυπτός, (kryptos), "ซ่อนเร้น" รวมกับคำว่า สัตววิทยา อันหมายถึง "การศึกษาสัตว์ที่ซ่อนเร้น") เป็นศาสตร์ชนิดหนึ่ง ที่ศึกษาเกี่ยวกับสัตว์ที่ยังไม่เป็นที่รู้จักกันในทางวิทยาศาสตร์ หรือสัตว์ประหลาด อาทิ บิ๊กฟุต, ชูปาคาบรา 
ศาสตร์แขนงนี้ได้ถูกบัญญัติขึ้นโดย แบร์นาร์ด อูเวลมงส์ นักชีววิทยาชาวเบลเยียม จนได้รับการยกย่องว่าเป็น "บิดาแห่งวิทยาสัตว์ลึกลับ"
วิทยาสัตว์ลึกลับ ได้มีผู้ที่ศึกษาศาสตร์ทางด้านนี้อย่างจริงจัง มีนักวิทยาศาสตร์หลายคนที่มีชื่อเสียงทางด้านนี้ อาทิ คาร์ล ชูเกอร์ ชาวอังกฤษ, รอย แมคคัล และลอเรน โคลแมน ชาวอเมริกัน เป็นต้น  จนมีการก่อตั้งขึ้นเป็น สมาคมวิทยาสัตว์ลึกลับนานาชาติ (International society of Cryptozoology, ตัวย่อ: ISC) ขึ้นในปี  ค.ศ. 1982 มีสำนักงานใหญ่ที่เมืองทูซอน  รัฐแอริโซนา สหรัฐอเมริกา  โดยทุกปีสมาคมจัดการประชุมใหญ่เพื่อให้สมาชิกแลกเปลี่ยนความรู้และยังมีการจัดส่งคณะออกสำรวจค้นหาสัตว์ลึกลับจากทั่วโลกเป็นประจำ เช่น การทดสอบดีเอ็นเอของเยติ เป็นต้น
อย่างไรก็ดี ได้มีการวิจารณ์ว่า วิทยาสัตว์ลึกลับเป็นศาสตร์ที่ไม่ได้รับการยอมรับจากนักวิทยาศาสตร์อย่างแท้จริง และไม่ยอมรับให้เป็นแขนงหนึ่งของสัตววิทยา โดยถือเป็นวิทยาศาสตร์เทียม ด้วยหลายอย่างมิได้ใช้ระเบียบวิธีทางวิทยาศาสตร์ แต่สำหรับผู้ที่ศึกษาศาสตร์ทางด้านนี้กลับมีความเชื่อมั่น ด้วยมีการค้นพบสัตว์หลายชนิดที่โลกไม่รู้จักหรือคิดว่าสูญพันธุ์ไปแล้วหลายอย่าง เช่น ปลาซีลาแคนท์ ที่แอฟริกา, ซาวลา ที่เวียดนาม เป็นต้น

**อ้างอิง**

**แหล่งข้อมูลอื่น**
  เว็บไซต์ของสมาคมวิทยาสัตว์ลึกลับนานาชาติ 
หมวดหมู่:สัตว์ประหลาด
หมวดหมู่:สิ่งเหนือธรรมชาติ
หมวดหมู่:วิทยาศาสตร์เทียม
แม่แบบ:Shooting WR AP60 Men Qualification

| รอบคัดเลือก
594
flagathlete|จิน จงโอ|เกาหลีใต้
12 เมษายน ค.ศ. 2009
จังหวัดคังวอน (เกาหลี)
Shooting WR AP60 Men Qualification
แม่แบบนี้สำหรับถ่ายโอนภายในตารางการบันทึกสถิติโลกในบทความรายการ และบทความของผู้ครองสถิติใดๆ หมวดหมู่:แม่แบบกีฬา
พีซเมคเกอร์ หยุดนิวเคลียร์มหาภัยถล่มโลก

สำหรับวงดนตรีสัญชาติไทย ดูที่ พีซเมคเกอร์
สำหรับความหมายอื่น ดูที่ ระเบิดนิวเคลียร์
พีซเมคเกอร์ หยุดนิวเคลียร์มหาภัยถล่มโลก (The Peacemaker) ภาพยนตร์โลดโผนสัญชาติอเมริกัน ในปี  ค.ศ. 1997

**เนื้อเรื่อง**
ทั่วทั้งโลกต้องตื่นตะลึงอย่างฉับพลันเมื่อรถไฟบรรทุกหัวรบนิวเคลียร์ของรัสเซียที่ถูกระบุให้ทำลายทิ้งตามข้อตกลงปลดอาวุธนิวเคลียร์ระหว่างชาติ เกิดอุบัติเหตุชนกับรถไฟบรรทุกผู้โดยสารทำให้หัวรบนิวเคลียร์กว่า 75 ตันเกิดระเบิดทันที และส่วนหนึ่งสูญหายไปในช่วงเกิดชุลมุน เป็นเหตุให้ ดร.จูเลีย เคลลี่ นักวิทยาศาสตร์ฟิสิกส์นิวเคลียร์สาวในฐานะหัวหน้ากลุ่มต่อต้านนิวเคลียร์ประจำทำเนียบขาวต้องเข้ามาปฏิบัติภารกิจพิเศษเพื่อสืบหาตัวผู้ร้าย โดยต้องร่วมมือกับ พันเอก ทอม เดโว หนึ่งในผู้บัญชาการของหน่วยปฏิบัติการพิเศษแห่งกองทัพสหรัฐ ผู้ที่มักจะมีแนวความคิดและจริยธรรมขัดแย้งกับ ดร.จูเลียเสมอ แต่ไม่ว่ายากเย็นเพียงใดทั้งสองต้องร่วมมือกันทำทุกอย่าง ก่อนที่ความหายนะจะแผ่ไปทั่วทุกมุมโลก

**นักแสดง**
นิโคล คิดแมน...ดร.จูเลีย เคลลี่
*จอร์จ คลูนีย์...พันเอก ทอม เดโว
*อาร์มิน มุลเลอร์-สตาห์ล...ดิมิทรี เวอร์ติคอฟฟ์

**เบื้องหลัง**
The Peacemaker เป็นภาพยนตร์เรื่องแรกจากการผลิตของ ดรีมเวิร์กส บริษัทผลิตภาพยนตร์ของฮอลลีวู้ด ที่เพิ่งก่อตั้งขึ้นมาก่อนหน้านั้นไม่นาน โดย สตีเวน สปีลเบิร์ก, เจฟฟรีย์ แคตเซนเบิร์ก และเดวิด เกฟเฟน สำหรับในเรื่องนี้ ผู้กำกับภาพยนตร์ คือ มิมิ ลีเดอร์ ผู้กำกับฯหญิงเจ้าของรางวัลเอ็มมี่จากซีรีส์ชุด ER ที่ประสบความสำเร็จอย่างมาก และได้ จอร์จ คลูนีย์ นักแสดงหนุ่มชาวอเมริกันที่เคยร่วมงานกับลีเดอร์มาก่อนใน ER มารับบทนำ คู่กับ นิโคล คิดแมน นางเอกชาวออสเตรเลีย  
ภาพยนตร์ถ่ายทำในหลายสถานที่ ทั้ง มาซิโดเนีย, นิวยอร์ก, ฟิลาเดลเฟีย, บราติสลาวา และเวียนนา 
ดนตรีประกอบประพันธ์ โดย ฮานส์ ซิมเมอร์ นักประพันธ์เพลงชาวเยอรมันที่มีผลงานระดับโลกมาก่อนหน้านั้น หลายเรื่อง อัลบั้มดนตรีประกอบจัดจำหน่าย โดย ยูนิเวอร์แซลมิวสิก

**อ้างอิง**

**แหล่งข้อมูลอื่น**
 The Peacemaker
หมวดหมู่:ภาพยนตร์อเมริกัน
หมวดหมู่:ภาพยนตร์โดยดรีมเวิร์กส
หมวดหมู่:ภาพยนตร์ระทึกขวัญ
หมวดหมู่:ภาพยนตร์โลดโผน
หมวดหมู่:ภาพยนตร์ที่ออกฉายในปี พ.ศ. 2540
หมวดหมู่:ภาพยนตร์ที่ถ่ายทำในประเทศเช็กเกีย‎
หมวดหมู่:ภาพยนตร์ที่ถ่ายทำในประเทศรัสเซีย
หมวดหมู่:ภาพยนตร์ที่ถ่ายทำในนครนิวยอร์ก‎
พิซีน

พิซีน (Picene) เป็นไฮโดรคาร์บอนที่พบในเรซิน และ ในถ่านหิน น้ำมันดินและปิโตรเลียม  เตรียมได้จากปฏิกิริยาของ  anhydrous aluminium chloride กับส่วนผสมของ แนฟทาลีน และ 1,2-Dibromoethane หรือโดยการกลั่น a-dinaphthostilbene เมื่อตกผลึกจะไม่มีสีแต่จะเรืองแสงสีน้ำเงิน ละลายในกรดซัลฟิวริกเข้มข้น ได้สารละลายสีเขียว  กรดโครมิก ใน กรดอะซีติกเข้มข้นจะออกซิไดส์พิซีนไปเป็น picene-quinone, picene-quinone carboxylic acid, และเป็น phthalic acid ในที่สุด
เมื่อทำปฏิกิริยากับ โพแทสเซียม หรือ รูบิเดียม ที่อุณหภูมิต่ำกว่า 18 K พิซีนจะมีคุณสมบัติเป็นตัวนำยิ่งยวด 

**อ้างอิง**
หมวดหมู่:โพลีไซคลิกอะโรมาติกไฮโดรคาร์บอน
มหาวิทยาลัยแปซิฟิกเวสเทิร์น

มหาวิทยาลัยแปซิฟิกเวสเทิร์น (Pacific Western University) หรือเรียกว่า มหาวิทยาลัยนานาชาติอเมริกันแพกเวส (American PacWest International University) ถูกจดทะเบียนทางธุรกิจในชื่อ มหาวิทยาลัยแปซิฟิกเวส (ฮาวาย)  ตั้งอยู่ ณ รัฐฮาวาย ประเทศสหรัฐอเมริกา เป็นสถาบันการศึกษาที่ไม่ผ่านการรับรองมาตรฐานคุณภาพระบบอุดมศึกษาของอเมริกา ถูกปิดเมื่อปีพ.ศ. 2549

**อ้างอิง**
หมวดหมู่:สมาคมมหาวิทยาลัยภาคพื้นแปซิฟิก
ชิน จง-โอ

ชิน จง-โอ (진종오; Jin Jong-oh) เกิดวันที่ 24 กันยายน ค.ศ. 1979 ที่จังหวัดคังว็อน เป็นนักกีฬายิงปืนชาวเกาหลีใต้ผู้ซึ่งนับถือศาสนาพุทธ เขาเข้าแข่งขันในโอลิมปิกฤดูร้อน 2004, 2008 และ 2012 โดยเป็นแชมป์โอลิมปิกสามรายการ และเป็นหนึ่งในนักกีฬาประเภทบุคคลที่ประสบความสำเร็จมากที่สุดในกีฬาโอลิมปิก รวมถึงเป็นนักกีฬาเพียงคนเดียวเท่านั้นที่ได้รับรางวัลเหรียญทองในกีฬาปืนพก 50 เมตรชาย
วันที่ 17 สิงหาคม ค.ศ. 2004 จินได้รับรางวัลเหรียญเงินในกีฬาปืนพก 50 ม. ชาย ของการแข่งขันโอลิมปิกฤดูร้อน 2004 โดยได้คะแนนน้อยกว่าอันดับแรกสองคะแนนในรอบไฟนอล หลังจากเป็นผู้ชนะในรอบคัดเลือก
วันที่ 12 สิงหาคม ค.ศ. 2008 จินได้รับรางวัลเหรียญทองในกีฬาปืนพก 50 ม. ชาย ของการแข่งขันโอลิมปิกฤดูร้อน 2008 นอกจากนี้ เขายังได้รับรางวัลเหรียญเงินจากปืนลม 10 ม. ชาย ในวันที่ 9 สิงหาคม ของปีเดียวกันนี้
วันที่ 28 กรกฎาคม ค.ศ. 2012 จินได้รับรางวัลเหรียญทองในกีฬาปืนลม 10 ม. ชาย ของการแข่งขันโอลิมปิกฤดูร้อน 2012  และในวันที่ 5 สิงหาคม เขาได้รับรางวัลเหรียญทองในกีฬาปืนพก 50 ม. ชาย โดยกลายเป็นนักกีฬาชายคนแรกที่ประสบความสำเร็จในการรักษาตำแหน่งของกีฬาโอลิมปิกรายการปืนพก 50 เมตรเอาไว้ได้ และในลักษณะเดียวกันนี้ จินยังเป็นบุคคลแรกที่ได้รับรางวัลเหรียญทองรายการปืนลม 10 เมตรชาย และปืนพก 50 เมตรชายภายในโอลิมปิกครั้งเดียวกัน และเป็นหนึ่งในห้านักยิงปืนที่ได้รับรางวัลสองเหรียญทองภายในโอลิมปิกครั้งเดียวกัน นับจากชายคนแรกที่สามารถทำได้สำเร็จอย่าง ออตโต โอลเซ่น จากทีมชาตินอร์เวย์ในโอลิมปิกฤดูร้อน 1920 เขาเป็นหนึ่งในสามของนักยิงปืนที่ได้รับรางวัลสามเหรียญทองโอลิมปิก เช่นเดียวกับ ราล์ฟ ชูมันน์ จากประเทศเยอรมนี และ คิม โรด จากสหรัฐอเมริกา เขากลายเป็นนักกีฬาชาวเกาหลีคนแรกที่ชนะรางวัลสามเหรียญทองโอลิมปิกในประเภทบุคคล โดยชนะห้ารายการแข่งขันโอลิมปิก จากการเข้าแข่งขันสี่ครั้ง ของการป้องกันตำแหน่งในโอลิมปิกฤดูร้อน (ในขณะที่ ซิม กวอนโฮ ได้รับรางวัลจากมวยปล้ำเกรกโก-โรมัน ใน ค.ศ. 1996 และ 2000 ที่ซึ่งเขาชนะในสองรุ่นน้ำหนักที่ต่างกัน) รวมถึงได้รับสองเหรียญทองในประเภทบุคคลภายในกีฬาโอลิมปิกครั้งเดียวกัน และเป็นผู้ชนะกีฬาโอลิมปิกสามครั้งติดต่อกัน (ในขณะที่ คิม ซูนยอง ได้รับรางวัลเหรียญทอง, เหรียญเงิน และเหรียญทองแดงตามลำดับในกีฬายิงธนู ใน ค.ศ. 1988, 1992 และ 2000 แต่ก็ไม่ได้ต่อเนื่องกันในกีฬาโอลิมปิก)

**อ้างอิง**

**แหล่งข้อมูลอื่น**
  profile
หมวดหมู่:นักกีฬายิงปืนชาวเกาหลีใต้
หมวดหมู่:ผู้ครองสถิติโลกยิงปืน
หมวดหมู่:นักกีฬาโอลิมปิกทีมชาติเกาหลีใต้
หมวดหมู่:นักยิงปืนในโอลิมปิกฤดูร้อน 2004
หมวดหมู่:นักยิงปืนในโอลิมปิกฤดูร้อน 2008
หมวดหมู่:นักยิงปืนในโอลิมปิกฤดูร้อน 2012
หมวดหมู่:นักกีฬาเหรียญทองโอลิมปิก
หมวดหมู่:นักกีฬาเหรียญเงินโอลิมปิก
หมวดหมู่:นักกีฬาเหรียญทองเอเชียนเกมส์ชาวเกาหลีใต้
หมวดหมู่:นักกีฬาเหรียญเงินเอเชียนเกมส์
หมวดหมู่:นักกีฬาเหรียญทองแดงเอเชียนเกมส์
หมวดหมู่:พุทธศาสนิกชนชาวเกาหลีใต้
หมวดหมู่:บุคคลจากจังหวัดคังว็อน (ประเทศเกาหลีใต้)
หมวดหมู่:นักยิงปืนในโอลิมปิกฤดูร้อน 2016
หมวดหมู่:กีฬายิงปืน

หมวดหมู่:การเป็นนักแม่นปืน
หมวดหมู่:อาวุธโพรเจกไทล์
หมวดหมู่:กีฬาการต่อสู้
หมวดหมู่:กีฬาแบ่งตามประเภท
เลื้อยทะลวง 20,000 โยชน์

เลื้อยทะลวง 20,000 โยชน์ (Deep Rising) ภาพยนตร์ไซไฟแอ็คชั่นระทึกขวัญสัญชาติอเมริกัน ในปี ค.ศ. 1998

**เนื้อเรื่อง**
ทะเลจีนใต้เป็นดินแดนลี้ลับที่ไม่ได้รับการสำรวจ เรือที่ผ่านไปมาบริเวณนี้มักหายไปอย่างไร้ร่องรอยอยู่บ่อย ๆ  ท่ามกลางพายุที่โหมซัด พินนิแกน กัปตันเรือรับจ้างต้องพาคนกลุ่มหนึ่งที่ไม่ทราบที่มาที่ไป นำโดย ฮันโนเฟอร์ ไปยังจุด ๆ หนึ่ง ซึ่งเป็นเรือสำราญลำใหญ่ที่เพิ่งออกแล่นทะเลเป็นครั้งแรก ฮันโนเฟอร์ หัวหน้าได้แสดงตัวว่าต้องการปล้นเรือ ด้วยหัวรบนิวเคลียร์ และได้บังคับพินนิแกนพร้อมกับลูกเรือทั้งหมดให้ทำตาม
เมื่อทั้งหมดขึ้นไปบนเรือ ปรากฏว่าไม่พบใครอยู่เลย และพบแต่ซากปรักหักพัง เมื่อออกสำรวจก็พบกัปตัน, เจ้าของเรือ และทริลเลี่ยน ผู้โดยสารสาวที่ถูกจับขังไว้ในฐานะหัวขโมย กักตัวเองอยู่ในห้องนิรภัย แคนตัน เจ้าของเรือได้ระล่ำระลักถึงสัตว์ประหลาด ที่เป็นหนอนทะเลขนาดยักษ์ที่โจมตีใส่ ก่อนที่มันจะกลับมากินทุกคนให้เกลี้ยง

**นักแสดง**
ทรีต วิลเลียมส์...พินนิแกน
*เฟมเก้ เจนเซ่น...ทริลเลี่ยน
*เวส สตูดี...ฮันโนเฟอร์
*แอนโทนี ฮีลด์...แคนตัน
*จิมอน ฮอว์นชู...วิโว
*เจสัน เฟลมมิ่ง...มุลลิแกน
*อูนา ดามอน... ไลลา
*คลินต์ เคอร์ติส...บิลลี่

**การผลิต**
Deep Rising เป็นภาพยนตร์ที่ออกฉายในปี ค.ศ. 1998 จากการกำกับและเขียนบทของ สตีเฟน ซอมเมอร์ส ผู้กำกับฯชาวอเมริกัน จากการผลิตของ ฮอลลีวู้ดพิคเจอร์ส บริษัทในเครือของ วอลท์ ดิสนีย์ พิคเจอร์ส และซิดนีย์พิคเจอร์ส 
และได้ทีมงานผลิตวิชวลเอฟเฟกต์ที่มีชื่อเสียง จากบริษัท ดรีมเควสท์อิมเมจส์ คือ ร็อบ บ็อทเทิน ที่เคยได้รับรางวัลออสการ์สาขานี้มาแล้ว จาก Total Recall ในปี ค.ศ. 1990 ร่วมกับ ไมเคิล เซีย ที่มีผลงานมาแล้วกับภาพยนตร์หลายเรื่องของเจมส์ คาเมรอน และ Armageddon
แต่เมื่อภาพยนตร์ออกฉายแล้ว กลับประสบความล้มเหลวอย่างสิ้นเชิงทั้งรายได้และเสียงวิจารณ์ 

**อ้างอิง**

**แหล่งข้อมูลอื่น**
 Deep Rising
หมวดหมู่:ภาพยนตร์ที่ออกฉายในปี พ.ศ. 2541
หมวดหมู่:ภาพยนตร์โลดโผน
หมวดหมู่:ภาพยนตร์ไซไฟ
หมวดหมู่:ภาพยนตร์สัตว์ประหลาดหมวดหมู่:ภาพยนตร์อเมริกัน
หมวดหมู่:ภาพยนตร์สัตว์ประหลาด

หมวดหมู่:บันเทิงคดีเกี่ยวกับสัตว์ประหลาด
หมวดหมู่:ภาพยนตร์แบ่งตามเนื้อหา
หมวดหมู่:ภาพยนตร์สยองขวัญ
ประชุมกฎหมายแพ่ง

ไฟล์:Meister von San Vitale in Ravenna 004.jpg|right|thumb|250px|พระเจ้าจัสติเนียนที่ 1 บนกระเบื้องโมเซก ณ วัดซันวีตาเล ประเทศอิตาลี
ประชุมกฎหมายแพ่ง (Corpus Iuris Civilis) เป็นประชุมข้อเขียนทางนิติศาสตร์ซึ่งจักรพรรดิยุสตินิอานุสที่ 1 จักรพรรดิแห่งจักรวรรดิโรมันตะวันออก มีพระราชโองการให้รวบรวมและเผยแพร่ตั้งแต่ ค.ศ. 529 ถึง ค.ศ. 534 มักเรียกกันว่า ประชุมกฎหมายจัสติเนียน (Code of Justinian) แต่อันที่จริงแล้วชื่อนี้เป็นเพียงชื่อภาคแรกของประชุมกฎหมายจากทั้งหมดสี่ภาค คือ ประชุมกฎหมาย (Codex) เลือกเอาพระราชบัญญัติบางฉบับมาประมวลไว้, ประชุมคำวินิจฉัย (Digest) เลือกเอาคำวินิจฉัยของศาลและงานเขียนของนักนิติศาสตร์มาประมวลไว้, ประชุมตำรา (Institutiones) เป็นตำราเรียนกฎหมาย และประชุมกฎหมายใหม่ (Novellae) เลือกเอาพระราชบัญญัติที่ตราขึ้นใหม่หลังจากเผยแพร่สามภาคแรกไปแล้วมาประมวลไว้ ประชุมกฎหมายแพ่งนี้ แม้บางส่วนมีลักษณะเป็นหนังสือเรียน แต่ก็มีผลเป็นกฎหมายทั้งสิ้น
พระเจ้าจัสติเนียนทรงตั้งคณะกรรมการขึ้นคณะหนึ่งให้ประชุมกฎหมายข้างต้น มีตุลาการทริโบเนียน (Tribonian) เป็นประธาน และมีอำนาจตรวจแก้ข้อความที่ประชุมกันไว้นั้นด้วย อย่างไรก็ดี คณะกรรมการจะได้แก้ไขเพิ่มเติมเนื้อหาต้นฉบับไปมากน้อยเท่าไรนั้นไม่อาจทราบได้ เพราะไม่มีต้นฉบับหลงเหลืออีก ประชุมกฎหมายแพ่งเขียนและเผยแพร่เป็นภาษาละตินซึ่งเป็นภาษาราชการในครั้งนั้น แม้ว่าภาษาที่แพร่หลายยิ่งกว่าในหมู่พ่อค้าประชาชนคือภาษากรีกก็ตาม
ประชุมกฎหมายแพ่งนี้ใช้บังคับมายาวนานเท่าไรและในแห่งหนตำบลใดบ้างนั้นมิอาจทราบได้เช่นกัน แต่เท่าที่ทราบ ในยุคมืดไม่มีการใช้ประชุมกฎหมายแพ่งเป็นการทั่วไป ต่อมาในมัชฌิมยุค ผู้คนทั้งฆราวาสและสงฆ์จึงเริ่มสนใจประชุมกฎหมายแพ่งอีกครั้ง โดยรับประชุมกฎหมายนั้นเข้ามาเป็นกฎหมายเอกชนของพวกตน ส่วนเนื้อหาในทางกฎหมายมหาชนนั้นยังไม่เป็นที่ยอมรับกัน ประชุมกฎหมายแพ่งที่ได้รับการรื้อฟื้นเป็นกฎหมายเอกชนนี้เองกลายเป็นรากฐานแห่งระบบซีวิลลอว์ ทั้งยังเป็นพื้นแห่งกฎหมายศาสนจักร ถึงขนาดที่มีคำกล่าวว่า "พระศาสนจักรอยู่ได้เพราะกฎหมายโรมัน" (ecclesia vivit lege romana) ส่วนระบบคอมมอนลอว์นั้นรับอิทธิพลประชุมกฎหมายแพ่งน้อยมาก แต่หลักการพื้นฐานบางประการยังดำรงอยู่ในกฎหมายนอร์ม็องดี เช่น เรื่องสัญญา และเรื่องกฎหมายลายลักษณ์อักษรกับกฎหมายจารีตประเพณี ขณะที่ในระดับโลกนั้น ประชุมกฎหมายแพ่งมีบทบาทสำคัญต่อกฎหมายระหว่างประเทศแผนกคดีเมือง และภาคทั้งสี่ของประชุมกฎหมายแพ่งยังเป็นพื้นฐานนิติประเพณีตะวันตกด้วย

**อ้างอิง**
หมวดหมู่:กฎหมายโรมัน
หมวดหมู่:กฎหมายบีแซนทีน
หมวดหมู่:ประมวลกฎหมาย
มหาวิทยาลัยหลวง

มหาวิทยาลัยหลวง (Imperial University) อาจหมายถึง- มหาวิทยาลัยฝรั่งเศส (University of France), ชื่อเดิมว่า มหาวิทยาลัยหลวง (Université Impériale)- มหาวิทยาลัยหลวง (ญี่ปุ่น) (Imperial University)- มหาวิทยาลัยวิลเนียส (Vilnius University) แห่งลิทัวเนีย, ชื่อเดิมว่า มหาวิทยาลัยหลวงวิลนา (Imperial University of Vilna)- มหาวิทยาลัยวอร์ซอ (University of Warsaw) แห่งโปแลนด์, ชื่อเดิมว่า มหาวิทยาลัยหลวงวอร์ซอ (Imperial University of Warsaw)- อิมพิเรียลคอลเลจลอนดอน (Imperial College London)- มหาวิทยาลัยปักกิ่ง (Peking University), ชื่อเดิมในภาษาอังกฤษว่า Imperial University- ไท่เซฺว่ (太學) และ กั๋วจื่อเซฺว่ (國子學), สถาบันการศึกษาในจักรวรรดิจีน
อูรีออล รูเมว

อูรีออล รูเมว บีดัล (Oriol Romeu Vidal; เกิดวันที่ 24 กันยายน ค.ศ. 1991) เป็นนักฟุตบอลชาวสเปน ปัจจุบันลงเล่นในตำแหน่งกองกลางตัวรับให้กับฌิโรนา สโมสรในลาลิกา

**อ้างอิง**

**แหล่งข้อมูลอื่น**
  โปรไฟล์ที่เว็บไซต์สโมสรฟุตบอลเชลซี-  โปรไฟล์ที่เว็บไซต์สโมสรฟุตบอลบาร์เซโลนา-  โปรไฟล์ที่เว็บไซต์ Futbolme es 
หมวดหมู่:บุคคลที่ยังมีชีวิตอยู่
หมวดหมู่:นักฟุตบอลชาวสเปน
หมวดหมู่:นักฟุตบอลชาวกาตาลา
หมวดหมู่:นักฟุตบอลเยาวชนทีมชาติสเปน
หมวดหมู่:นักฟุตบอลทีมชาติสเปน
หมวดหมู่:นักฟุตบอลทีมชาติกาตาลุญญา
หมวดหมู่:ผู้เล่นสโมสรฟุตบอลบาร์เซโลนา
หมวดหมู่:ผู้เล่นสโมสรฟุตบอลบาร์เซโลนาเบ
หมวดหมู่:ผู้เล่นสโมสรฟุตบอลเชลซี
หมวดหมู่:ผู้เล่นสโมสรฟุตบอลบาเลนเซีย
หมวดหมู่:ผู้เล่นเฟาเอ็ฟเบ ชตุทการ์ท
หมวดหมู่:ผู้เล่นสโมสรฟุตบอลเซาแทมป์ตัน
หมวดหมู่:ผู้เล่นสโมสรฟุตบอลฌิโรนา
หมวดหมู่:กองหลังฟุตบอล
หมวดหมู่:กองกลางฟุตบอล
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในลาลิกา
หมวดหมู่:ผู้เล่นในเซกุนดาดิบิซิออน
หมวดหมู่:ผู้เล่นในเซกุนดาดิบิซิออนเบ
หมวดหมู่:นักฟุตบอลในโอลิมปิกฤดูร้อน 2012
หมวดหมู่:ผู้เล่นในชุดชนะเลิศยูฟ่าแชมเปียนส์ลีก
มาร์โก มาริน

มาร์โก มาริน (Марко Марин) เกิดวันที่ 13 มีนาคม ค.ศ. 1989 เป็นนักฟุตบอลชาวเยอรมัน ปัจจุบันได้ลงเล่นให้กับอัลอะฮ์ลี ในซาอุดีโปรเฟสชันนัลลีก โดยเล่นในตำแหน่ง ปีก และ กองกลางตัวรุก จากสไตล์ของมาริน แฟนบอลและสื่อต่างๆ ได้ขนานนามว่าเป็นเมสซีแห่งเยอรมัน เพราะมีสไตล์การเล่นเหมือน ลิโอเนล เมสซิ ของ บาร์เซโลนา

**อ้างอิง**
หมวดหมู่:นักฟุตบอลชาวเยอรมัน
หมวดหมู่:ผู้เล่นในบุนเดิสลีกา
หมวดหมู่:ผู้เล่นในพรีเมียร์ลีก
หมวดหมู่:ผู้เล่นสโมสรฟุตบอลเชลซี
หมวดหมู่:ผู้เล่นในเซเรียอา
หมวดหมู่:กองกลางฟุตบอล
หมวดหมู่:ผู้เล่นสโมสรฟุตบอลโอลิมเบียโกส
หมวดหมู่:ผู้เล่นสโมสรฟุตบอลฟีออเรนตีนา
หมวดหมู่:ผู้เล่นสโมสรฟุตบอลอัลอะฮ์ลีอัสซะอูดี
หมวดหมู่:นักฟุตบอลเรดสตาร์เบลเกรด
หมวดหมู่:ผู้เล่นในซาอุดีโปรเฟสชันนัลลีก
หมวดหมู่:ผู้เล่นในชุดชนะเลิศยูฟ่ายูโรปาลีก
หมวดหมู่:ชาวเยอรมันเชื้อสายบอสเนียและเฮอร์เซโกวีนา
เซซาร์ อัซปิลิกูเอตา

เซซาร์ อัซปิลิกูเอตา ตังโก (César Azpilicueta Tanco, pron; เกิดวันที่ 28 สิงหาคม ค.ศ. 1989) เป็นนักฟุตบอลชาวสเปน ปัจจุบันลงเล่นในตำแหน่งกองหลังให้แก่อัตเลติโกเดมาดริด สโมสรในลาลิกา และทีมชาติสเปน
อัซปิลิกูเอตา เริ่มต้นอาชีพกับทีมเยาวชนของเซอา โอซาซูนา ในปี 2001 เขาถูกเลื่อนขึ้นสู่ทีมชุดใหญ่ในอีกหกปีถัดมา  เขาลงเล่นในลาลิกาสามฤดูกาลก่อนย้ายไปมาร์แซย์ ในปี 2010 เขาช่วยให้ทีมชนะเลิศกุปเดอลาลีก และทรอเฟเดช็องปิยง 2 สมัย เขาย้ายไปเชลซีในฤดูร้อนปี 2012 เขาพาทีมชนะเลิศยูฟ่ายูโรปาลีกในฤดูกาลแรก รวมถึงพรีเมียร์ลีก และฟุตบอลลีกคัพ ในปี 2015 ปัจจุบันเขาลงเล่นมากกว่า 400 นัดให้กับทีม ทำให้เป็นผู้ที่ลงเล่นสูงสุดเป็นลำดับที่ 8 ในประวัติศาสตร์สโมสร และเป็นนักเตะที่ไม่ใช่ชาวอังกฤษที่ลงเล่นสูงสุดให้กับทีมรองจากแปเตอร์ แช็ค เขาเป็นกัปตันของทีมชุดชนะเลิศยูฟ่ายูโรปาลีก 2019 และยูฟ่าแชมเปียนส์ลีก 2021 
อัซปิลิกูเอตา ยังลงเล่นให้กับทีมขาติสเปนระดับเยาวชนมากถึง 55 นัด เขาชนะเลิศการแข่งขันชิงแชมป์แห่งชาติยุโรปกับชุดอายุไม่เกิน 17 ปี ในปี ค.ศ. 2007 และกับชุดอายุไม่เกิน 21 ปี ในปี ค.ศ. 2011 เขาลงเล่นครั้งแรกกับทั้งทีมชุดใหญ่ในปี 2013 เขาเป็นส่วนหนึ่งของทีมชุดที่ไปแข่งขันฟุตบอลโลก 2014 และ 2018 รวมถึงฟุตบอลชิงแชมป์แห่งชาติยุโรป 2016 และ 2020

**อ้างอิง**
หมวดหมู่:นักฟุตบอลชาวสเปน
หมวดหมู่:นักฟุตบอลทีมชาติสเปน
หมวดหมู่:นักฟุตบอลในโอลิมปิกฤดูร้อน 2012
หมวดหมู่:ผู้เล่นในลาลิกา
หมวดหมู่:ผู้เล่นในลีกเอิง
หมวดหมู่:ผู้เล่นในเซกุนดาดิบิซิออน เบ
หมวดหมู่:ผู้เล่นในพรีเมียร์ลีก
หมวดหมู่:ผู้เล่นเซอา โอซาซูนา
หมวดหมู่:ผู้เล่นออแล็งปิกเดอมาร์แซย์
หมวดหมู่:ผู้เล่นสโมสรฟุตบอลเชลซี
หมวดหมู่:ผู้เล่นอัตเลติโกเดมาดริด
หมวดหมู่:กองหลังฟุตบอล
หมวดหมู่:ผู้เล่นในฟุตบอลโลก 2014
หมวดหมู่:ผู้เล่นในฟุตบอลชิงแชมป์แห่งชาติยุโรป 2016
หมวดหมู่:ผู้เล่นในฟุตบอลโลก 2018
หมวดหมู่:ผู้เล่นในฟุตบอลชิงแชมป์แห่งชาติยุโรป 2020
หมวดหมู่:ผู้เล่นในฟุตบอลโลก 2022
หมวดหมู่:ผู้เล่นในชุดชนะเลิศยูฟ่าแชมเปียนส์ลีก
หมวดหมู่:ผู้เล่นในชุดชนะเลิศยูฟ่ายูโรปาลีก
เอ็งรีกึ อีลารียู

เอ็งรีกึ อีลารียู ไมแรลึช ซังไปยู (Henrique Hilário Meireles Sampaio) หรือที่รู้จักกันในชื่อ อีลารียู เกิดวันที่ 21 ตุลาคม ค.ศ. 1975 เป็นอดีตนักฟุตบอลอาชีพชาวโปรตุเกส เล่นในตำแหน่งผู้รักษาประตู ปัจจุบันเขาเป็นโค้ชผู้รักษาประตูของเชลซี สโมสรในพรีเมียร์ลีก

**อ้างอิง**
หมวดหมู่:นักฟุตบอลชาวโปรตุเกส
หมวดหมู่:ผู้รักษาประตูฟุตบอล
หมวดหมู่:ผู้เล่นสโมสรฟุตบอลโปร์ตู
หมวดหมู่:ผู้เล่นในพรีเมียร์ลีก
หมวดหมู่:ผู้เล่นสโมสรฟุตบอลเชลซี
หมวดหมู่:นักฟุตบอลทีมชาติโปรตุเกส
หมวดหมู่:ผู้ฝึกสอนผู้รักษาประตูฟุตบอล
หมวดหมู่:บุคคลจากเขตโปร์ตู
มหาวิทยาลัยหลวง (ญี่ปุ่น)

มหาวิทยาลัยหลวง (帝国大学; Imperial University) เป็นชื่อเรียกมหาวิทยาลัยเก้าแห่งที่จักรวรรดิญี่ปุ่นจัดตั้งขึ้นในช่วง ค.ศ. 1886–1939 เจ็ดแห่งอยู่ในญี่ปุ่นแผ่นดินใหญ่ (ปัจจุบัน คือ ญี่ปุ่น), หนึ่งแห่งอยู่ในเกาหลีภายใต้การปกครองของญี่ปุ่น (ปัจจุบัน คือ เกาหลีใต้), และอีกหนึ่งแห่งอยู่ในไต้หวันภายใต้การปกครองของญี่ปุ่น (ปัจจุบัน คือ ไต้หวัน) รัฐบาลจักรวรรดิญี่ปุ่นบริหารมหาวิทยาลัยดังกล่าวจนสิ้นสงครามโลกครั้งที่สอง ปัจจุบัน มักเรียกมหาวิทยาลัยเหล่านี้ว่า อดีตมหาวิทยาลัยหลวง (旧帝国大学) และถือเป็นมหาวิทยาลัยชั้นนำของญี่ปุ่น เทียบเท่าไอวีลีก (Ivy League) ในสหรัฐ และซีไนน์ลีก (C9 League) ในจีน ส่วนสโมสรศิษย์เก่ามหาวิทยาลัยดังกล่าวเรียกว่า กากูชิไก (学士会)

**สมาชิก**

**ดูเพิ่ม**
 มหาวิทยาลัยโบราณ (Ancient university) - สหราชอาณาจักร- ไอวีลีก (Ivy League) - สหรัฐ- Institutes of National Importance - อินเดีย- เอสเควาย (SKY) - เกาหลีใต้- ซีไนน์ลีก (C9 League) - จีน

**อ้างอิง**
!
เนฟทีส

เนฟทีส (Nephthys) ธิดาของ เทพเกบ และ เทพีนัต เป็นเทพประจำบ้านและเป็นผู้นำวิญญานไปนรก

**ลักษณะ**
เป็นผู้หญิงสวมมงกุฎรูปทรงบ้านและตะกร้า
หมวดหมู่:เทพเจ้าอียิปต์โบราณ
เทศบาลตำบลสตึก

เทศบาลตำบลสตึก ตั้งอยู่ริมฝั่งแม่น้ำมูล ตั้งอยู่ห่างจากตัวจังหวัดบุรีรัมย์ 40 กิโลเมตร มีเนื้อที่ประมาณ 18 ตารางกิโลเมตร ครอบคลุมพื้นที่ 2 ตำบล ได้แก่ตำบลนิคม (บางส่วน) และตำบลสตึก (บางส่วน) ได้รับการยกฐานะจากสุขาภิบาลสตึก ตาม พ.ร.บ. เปลี่ยนแปลงฐานะจากสุขาภิบาลเป็นเทศบาล พ.ศ. 2542 เมื่อวันที่ 25 พฤษภาคม 2542

**อ้างอิง**
สตึก
หมวดหมู่:อำเภอสตึก
101 ดัลเมเชียนส์

101 ดัลเมเชียนส์ (101 Dalmatians) อาจหมายถึง
 หนังสือ- ขบวนการหมาจุด (The Hundred and One Dalmatians), นิยายของโดดี สมิธ (Dodie Smith) เมื่อปี 2499
 ภาพยนตร์แอนิเมชัน- ทรามวัยกับไอ้ด่าง (One Hundred and One Dalmatians), ภาพยนตร์แอนิเมชันซึ่งวอลต์ดิสนีย์ดัดแปลงจากนิยายข้างต้นและเผยแพร่เมื่อปี 2504- ทรามวัยกับไอ้ด่าง 2 (101 Dalmatians II: Patch's London Adventure), ภาพยนตร์แอนิเมชันซึ่งวอลต์ดิสนีย์ผลิตเป็นภาคต่อเรื่องข้างต้น และเผยแพร่เมื่อปี 2546- 101 ดัลเมเชียนส์: เดอะซีรีส์ (101 Dalmatians: The Series), ภาพยนตร์แอนิเมชันชุดซึ่งวอลต์ดิสนีย์ผลิตเผยแพร่ทางโทรทัศน์ตั้งแต่ปี 2540 ถึง 2541
 ภาพยนตร์- 101 ไอ้จุดมหาสนุก (101 Dalmatians), ภาพยนตร์คนแสดงซึ่งวอลต์ดิสนีย์ดัดแปลงจากนิยายข้างต้นและเผยแพร่เมื่อปี 2539(1996)- 102 จุดจุ้นวุ่นเกินร้อย (102 Dalmatians), ภาพยนตร์คนแสดงซึ่งวอลต์ดิสนีย์ผลิตเป็นภาคต่อเรื่องข้างต้น และเผยแพร่เมื่อปี 2543(2000) 
 อื่น ๆ- 101 ดัลเมเชียนส์: เอสเคปฟรอมเดวิลแมเนอร์ (101 Dalmatians: Escape from DeVil Manor), วิดีโอเกมซึ่งอ้างอิงภาพยนตร์แอนิเมชันปี 2504(1961) และเผยแพร่เมื่อปี 2540(1997)- 102 ดัลเมเชียนส์: พัปพีส์ทูเดอะเรสคิว (102 Dalmatians: Puppies to the Rescue), วิดีโอเกมซึ่งอ้างอิงภาพยนตร์คนแสดงปี 2543(2000) และเผยแพร่เมื่อเดียวกัน
ซุนปิน

ซุนปิน
ซุนปิน (p=Sūn Bìn; เสียชีวิต 316 ปี ก่อน ค.ศ.) เป็นนักยุทธศาสตร์การทหารชาวจีน ซึ่งมีชีวิตอยู่ในประวัติศาสตร์จีนยุคจ้านกว๋อ เป็นเจ้าของงานเขียนอันมีชื่อว่า "ซุนปินปิงฝ่า" (p=Sūn Bìn bīng fǎ) หรือ ตำราพิชัยสงครามซุนปิน กล่าวกันว่าเขาเป็นลูกหลานของซุนวู แต่ก็มีนักประวัติศาสตร์ส่วนหนึ่งเชื่อว่าซุนวูกับซุนปินอาจเป็นคน ๆ เดียวกัน

**ดูเพิ่ม**
 ซุนวู

**อ้างอิง**
The Seven Military Classics of Ancient China. Sawyer, Ralph D. ISBN 0-8133-1228-0
*Sun Pin: The Art of Warfare. Lau, D.C. and Ames, Roger T. ISBN 0-345-37991-8
หมวดหมู่:ขุนนางจีน
หมวดหมู่:นักยุทธศาสตร์ทหาร
หมวดหมู่:ซุนวู
หมวดหมู่:บุคคลในยุคราชวงศ์โจว
นกอัญชันคิ้วขาว

นกอัญชันคิ้วขาว  (White-browed Crake); Porzana cinerea)  จัดอยู่ในวงศ์นกอัญชัน (Rallidae) เป็นนกอัญชันขนาดเล็ก นกชนิดนี้หากินตาม ทะเลสาบ บึง หนอง พรุ นากุ้ง นาข้าว ห้วย  คลอง  หรือ พื้นที่ที่ชุ่มน้ำต่างๆที่มีพืชลอยน้ำปกคลุมหนาแน่นในพื้นที่ราบ อาหารของนกชนิดนี้ได้แก่เมล็ดของพืชน้ำ แมลง ไข่แมลง สัตว์ไม่มีกระดูกสันหลังเล็ก ๆ ที่หาพบได้ตามกอพืชรก ๆ หรือบริเวณชายน้ำในแหล่งน้ำที่อาศัย โดยนกจะเดินจิกกินไปเรื่อย ๆ พร้อมกับกระดกหางขึ้น ๆ ลง ๆ 

**ลักษณะ**
มีความยาวจากปลายปากจรดปลายหางประมาณ 19-21.5 เซนติเมตร มีตาสีแดง  มีแถบสีดำลากผ่านคิ้วสีขาว ได้ตามีแถบสีขาวปากสีเหลืองอมเขียว โคนปากมีแต้มสีแดง หัวและอกสีเทา ท้องสีขาว  ลำตัวต้านบนสีน้ำตาล มีจุดเด่นอยู่ที่แถบสีขาวคล้ายคิ้วและแถบสีขาวที่มุมปากถึงข้างแก้มตัดกับหน้าสีเทาและแถบตาสีดำ  คอและท้องสีเทาปนขาว ท้องด้านล่างไปจนถึงก้นสีน้ำตาลแกมเหลือง ลำตัวด้านบนสีน้ำตาลแกมเหลือง มีลายเกล็ดสีน้ำตาลดำขาและเท้าเหลืองแกมเขียว และโคนหางสีน้ำตาลแดงขาสีเขียวนกทั้งสองเพศคล้ายคลึงกัน
พฤติกรรมการหาอาหาร 

**พฤติกรรม**
มักพบเดินหาอาหารกินอยู่บนพืชน้ำหรือบริเวณชายน้ำ จะชอบเดินและวิ่งหาอาหารกินสลับกับหยุดเป็นระยะระยะ และชอบกระดกหางขึ้นลงตลอดเวลา นอกจากนี้ยังสามารถว่ายน้ำหากินได้ด้วย จะส่งเสียงร้อง  จิ๊ก-จิ๊ก-จิ๊ก  เสียงขึ้นจมูก ประมาณซ้ำ 10 - 12 ครั้ง  

**พื้นที่อาศัย**
ทะเลสาบ บึง หนอง พรุ นากุ้ง นาข้าว ห้วย คลอง  บริเวณชายน้ำ หรือพื้นที่ชุ่มน้ำต่าง ๆ

**แหล่งกระจายพันธุ์**
ในประเทศ อินโดนีเซีย ฟิลิปปินส์ ออสเตรเลีย  สิงคโปร์ ปาปัวนิวกินี บรูไน มาเลเซีย  ไทย  เวียดนาม ไต้หวัน ฮ่องกง ญี่ปุ่น ลาว เขมร  และประเทศในมหาสมุทรแปซิฟิค อื่น ๆ เช่น ฟิจิ หมู่เกาะโซโลมอน เป็นต้น สำหรับประเทศไทยเป็นนกประจำถิ่นพบได้ทุกภาค โดยเฉพาะภาคกลางและภาคใต้ แต่อาจจะพบได้บ่อยแค่ในบางท้องที่

**สถานภาพ**
นกประจำถิ่น พบได้บ่อย

**อ้างอิง**
หมวดหมู่:นก
หมวดหมู่:นกอัญชัน
หมวดหมู่:สัตว์ปีก
ตัวกินมดยักษ์

ตัวกินมดยักษ์ (Myrmecophaga tridactyla; langx|en|Giant anteater) เป็นสัตว์เลี้ยงลูกด้วยนมขนาดใหญ่ ที่กินแมลงเป็นอาหาร พบทางแถบในอเมริกากลาง, อเมริกาใต้  และทางตอนเหนือของอาร์เจนตินาทั้งในทุ่งหญ้าเขตร้อน, ป่าผลัดใบ และป่าฝน

**ลักษณะโดยทั่วไป**
ตัวกินมดยักษ์ จัดเป็นสัตว์เลี้ยงลูกด้วยน้ำนมที่ไม่มีฟัน มีรูปร่างใหญ่ มีความยาวประมาณ 182–217เซนติเมตร เพศผู้มีน้ำหนักประมาณ 33–41กิโลกรัม ส่วนเพศเมียมีน้ำหนักประมาณ 27–39 กิโลกรัม ในตัวเต็มวัย เพศผู้จะมีขนาดใหญ่กว่าเพศเมียเล็กน้อย ส่วนหัวเรียวและยาว ประมาณ 30เซนติเมตรและยาวเป็นพิเศษเมื่อเทียบกับตัวกินมดชนิดอื่นๆ สีขนมีสีน้ำตาลและมีสีดำพาดและสีขาวพาดช่วงไหล่ ขาหน้าเป็นขนสีขาวมีแถบสีดำที่ปลายเท้า  ปากคล้ายท่อที่เปิด มีตาและหูขนาดเล็กทำให้มีสายตาและการได้ยินที่ไม่ดี แต่มีสัมผัสในการรับกลิ่นที่ดีกว่ามนุษย์ถึง 40 เท่า ส่วนลิ้นมีความยาว 60 เซนติเมตร ลิ้นของมันยังปกคลุมไปด้วยน้ำลายเหนียว ยังสามารถยืดหดได้ถึง 150 ครั้ง / นาที มีนิ้วเท้า 5 นิ้ว ที่แข็งแรงมากเพื่อใช้ในการขุด อุณหภูมิของร่างกายต่ำกว่าสัตว์เลี้ยงลูกด้วยนมทั่วไป มีอุณหภูมิประมาณ 33 องศาเซลเซียส

**พฤติกรรมการกินอาหาร**
ตัวกินมดยักษ์ เป็นสัตว์ที่กินมด ปลวก และด้วงตัวอ่อน  จะใช้กรงเล็บเปิดส่วนของลำต้นของต้นไม้ที่มีสัตว์จำพวกมด ปลวกอาศัยอยู่ แล้วใช้ลิ้นตวัดไข่ ตัวอ่อน และตัวเต็มวัยของมด ที่อยู่ตามซอก ตัวกินมดยักษ์มีต่อมน้ำลายที่หลั่งน้ำลายที่เหนียวออกมาเพื่อป้องกันลิ้นระหว่างที่กินมด ใช้เวลาน้อยในการกินมดในแต่ละรัง
ลักษณะลิ้นของตัวกินมดยักษ์

**การสืบพันธุ์และการตั้งครรภ์**
ตัวกินมดยักษ์สามารถสืบพันธุ์ได้ตลอดทั้งปี ในการหาคู่เพศผู้จะเกี้ยวพาราสีเพศเมียที่ที่พร้อมสำหรับตั้งครรภ์ โดยจะตามและดมกลิ่นของตัวเมีย ในช่วงการผสมพันธุ์ ตัวผู้จะอยู่กับตัวเมียประมาณ 3 วัน
และสามารถผสมพันธุ์ได้หลายครั้งในช่วงนี้ ระยะการตั้งครรภ์ของตัวกินมดยักษ์ประมาณ 6 เดือน (180-190 วัน) ออกลูกครั้งละ 1 ตัว จะมีน้ำหนักสูงสุดประมาณ 1.4 กิโลกรัม
ลูกตัวกินมดยักษ์แรกเกิด ตาจะเปิดทั้งสองข้างและจะเปิดหลังคลอด 6 วัน แม่จะแบกลูกที่หลังของมันไว้ประมาณประมาณ 6-9 เดือน ลูกจะมีลำตัวแถบสีดำและสีขาวเป็นแนวตรง เหมือนกับสีขนของแม่ ทำให้ช่วยพรางตาและป้องกันศัตรูได้ มีการส่งเสียงเป็นการสื่อสารกับแม่ และใช้ลิ้นระหว่างที่แม่ป้อนนม
3 เดือนต่อมา ลูกตัวกินมดยักษ์จะเริ่มกินอาหารที่เป็นของแข็งได้และเริ่มหย่านมเมื่ออายุประมาณ 10เดือน
ตัวกินมดยักษ์จะพร้อมในการผสมพันธุ์เมื่อมีอายุประมาณ 2.5-4 ปี และจะมีอายุยืนเฉลี่ย 26 ปี
200px

**พฤติกรรม**
จัดเป็นสัตว์รักสันโดษไม่ชอบรวมตัวอยู่เป็นกลุ่มใหญ่ๆ หากินตามพื้นดิน เวลากลางวันจะกินมดกินปลวก เวลานอนมันจะม้วนตัวนอนใช้หางปกคลุมร่างกาย และใช้เวลานอนประมาณ 15 ชั่วโมง/วัน

**อ้างอิง**

**แหล่งข้อมูลอื่น**
  The Online Anteater: information, images, fun facts, and other stuff about the giant anteater date=2013-08-13 - ARKive –  images and movies of the giant anteater. date=2006-03-01 - Anteater, Sloth & Armadillo Specialist Group  –   Giant anteater date=2015-05-10 - Animal Diversity Web  –   Myrmecophaga tridactyla Giant anteater
ยักษ์หมวดหมู่:สัตว์ที่พบในทวีปอเมริกาใต้หมวดหมู่:สัตว์ที่พบในอเมริกากลาง
สโมสรฟุตบอลบาร์เซโลนาในฤดูกาล 1899–1900

เป็นฤดูกาลแรกที่บาร์เซโลนาลงทำการแข่งขัน หลังก่อตั้งสโมสรในวันที่ 29 พฤศจิกายน 1899 โดย ฮันส์ กัมเปร์ แฟนฟุตบอลชาวสวิตเซอร์แลนด์เชื้อสายเยอรมัน 
	ต่อมา บาร์เซโลนา ลงสนามนัดแรกในเกมกระชับมิตรกับ อิงลิช โคโลนี่ ซึ่งเป็นทีมของชุมชนชาวอังกฤษที่อาศัยในบาร์เซโลนา เมื่อวันที่ 8 ธันวาคม 1899 เกมนั้นทั้งสองทีมลงสนามด้วยผู้เล่นฝั่งละ 10 คน ซึ่งเกมจบลง บาร์เซโลนาแพ้ 0-1 การแข่งขันดังกล่าวถูกตีพิมพ์ในหนังสือพิมพ์ ลา วานกัวอาเดีย La Vanguardia ในวันรุ่งขึ้น
	หลังการแข่งขันนัดแรกไม่ถึงสัปดาห์ วันที่ 14 ธันวาคม ได้มีการเลือกตั้งให้ วอลเตอร์ ไวลด์ เป็นประธานสโมสรคนแรก มีการเลือกสีน้ำเงิน-เลือดหมู เป็นสีประจำสโมสร ซึ่งได้แนวคิดมาจาก สีของสโมสรเอฟซี บาเซิ่ล ซึ่งเป็นทีมบ้านเกิดของ กัมเปร์ รวมทั้งตราประจำสโมสรได้เลือกเอา ตราประจำเมืองมาใช้ และกำหนดให้สมาชิกสโมสรต้องเสียค่าสมาชิกที่ 2 เปเซต้า
นัดกระชับมิตร
หมวดหมู่:ฤดูกาลของสโมสรฟุตบอลบาร์เซโลนา